<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0196">O-0196/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96737">Nicole Kiil-Nielsen</PERSON>, <PERSON ID="96740">Yannick Jadot</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ0196">Teema: Direktiiv veekogude kaitsmise kohta põllumajandusest lähtuva nitraadireostuse eest (91/676/EMÜ) ning ELi rahaliste vahendite eraldamine põllumajandusele ja merepiirkondadele - Bretagne (Prantsusmaa)</OBJECT><CONTENT><PARA>Juba aastakümneid uhutakse igal aastal tuhanded tonnid rohevetikaid Bretagne'i randadele Prantsusmaal, kus nad rannikuäärsetes madalates abajates kõrge nitraatide kontsentratsiooni tõttu paljunevad. Need vetikad, mis teatavas annuses võivad surmavaiks osutuda, on ainult nähtav osa Bretagne’i paljudest keskkonnaprobleemidest, mis takistavad piirkonna jätkusuutlikku ja solidaarset arengut. Olukorra põhjuseks on, et Prantsuse riik ei järgi ühenduse õigusakte, eelkõige direktiivi 91/676/EMÜ veekogude kaitsmise kohta põllumajandusest lähtuva nitraadireostuse eest. </PARA><PARA>Prantsuse riik rikub ELi eeskirju, keeldudes võtmast tõhusaid meetmeid, et lahendada kõnealune reostusprobleem õigusnormide kehtestamise, järelevalve ja rahastamise abil.</PARA><PARA>Rennes’i halduskohus ning hiljem ka Nantes’i apellatsioonikohus haldusküsimustes on sedastanud, et rohevetikate lagunemisest põhjustatud rannikuala reostuse eest vastutab Prantsuse riik. Prantsuse valitsus ega asjaomaste piirkondade valitsusasutused ei ole sellest järeldusi teinud. Seetõttu esitasid kodanikud, keda esindavad parteid Europe Ecologie – Les Verts ja l’Union Démocratique Bretonne ning Bretagne’i ühendused, novembri alguses Euroopa Komisjonile kaebuse Prantsuse riigi kohustuste täitmata jätmise kohta.</PARA><PARA>Milliseid meetmeid kavatseb komisjon seoses selle kaebusega võtta?</PARA><PARA>Prantsusmaa ei pea kinni nõuetest, mis on kehtestatud direktiivis 91/676/EMÜ veekogude kaitsmise kohta põllumajandusest lähtuva nitraadireostuse eest. Tasakaalustatud väetamise põhimõtte täitmata jätmine põhjustab hajureostust merekeskkonnas, kuhu ladestatakse jäätmetena 75 000 tonni nitraate aastas, mis toobki kaasa rohevetikate tekke.</PARA><PARA>Milliseid meetmeid kavatseb komisjon võtta, et Prantsuse riik hakkaks direktiivi nõudeid täitma?</PARA><PARA>Load, mille Prantsusmaa on välja andnud põllumajanduslikuks tegevuseks ja tegevuseks merepiirkonnas, ei vasta Prantsusmaa õigusaktidele ning rikuvad lisaks Euroopa õigust. ELi rahalisi vahendeid eraldatakse aga tingimusel, et järgitaks Euroopa õigust tervikuna. Andes ebaseaduslikult loa teatavateks tegevusteks, korraldab Prantsusmaa seega ELi vahendite ebaseaduslikku eraldamist.</PARA><PARA>Mida kavatseb komisjon teha rikkumise lõpetamiseks?</PARA></CONTENT></QUEST>