<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0022">O-0022/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2173">Arlene McCarthy</PERSON> <COMMITTEE COMMID="817">Siseturu- ja tarbijakaitsekomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0022">Teema: EÜ asutamislepingu artiklil 296 põhinevad erandid siseturueeskirjadest kaitsealaste riigihangete valdkonnas</OBJECT><CONTENT><PARA>Kuna kaitsealaste riigihangete lepinguid sõlmitakse endiselt enamasti killustatud siseriiklikel turgudel, võtab siseturu- ja tarbijakaitsekomisjon teadmiseks Euroopa Komisjoni tõlgendava teatise Euroopa Ühenduse asutamislepingu artikli 296 kohaldamise kohta kaitsealaste riigihangete valdkonnas (KOM(2006)0779 lõplik), mis võeti vastu 7. detsembril 2006. aastal. See teatis aitas luua selgust olemasolevas õigusraamistikus ja täpsustada, millistel tingimustel lubatakse erandeid kohaldada.</PARA><PARA>Siseturu- ja tarbijakaitsekomisjon võtab samuti teadmiseks komisjoni püüdluse teha ettepanek uueks õigusaktiks, mis peaks tunduvalt edendama konkurentsivõimelisema keskkonna loomist Euroopa kaitsetööstuse ja selle tarnijate jaoks. Siseturu- ja tarbijakaitsekomisjon rõhutab eriti kaitsealaste riigihangete tähtsust Euroopa majanduses. </PARA><PARA>Siseturu- ja tarbijakaitsekomisjon esitab Euroopa Komisjonile järgmised küsimused: <BRK/></PARA><PARA>Kuidas edeneb direktiivi väljatöötamine   seoses „kaitsevarustuse riigihangetega, mis ei põhine EÜ asutamislepingu   artiklil 296”? Milliseid samme plaanib komisjon järgmiseks astuda? <BRK/></PARA><PARA>Kuidas hindab komisjon   siseturu õiglase ja tõhusa toimimise seisukohast olukorda Euroopa kaitsetööstuses,   kus erinevates liikmesriikides ähvardab töötuks jäämine väga paljusid   oskustöölisi? Millist mõju võib see direktiiv komisjoni meelest asjaomasele   sektorile avaldada? <BRK/></PARA><PARA>Millist strateegiat   kavatseb komisjon kasutada, sundimaks liikmesriike tihedamale koostööle   kaitsealaste riigihangete valdkonnas, parandamaks läbipaistvust ja avamaks   järk-järgult oma riigihangete turud, et kehtestada toimiv ja konkurentsivõimeline   keskkond niisuguses tundlikus sektoris? <BRK/></PARA><PARA>Milliseid järeldusi võib teha 2006. aastal kehtestatud tegevusjuhendist? Milline suhe valitseb komisjoni meelest tulevikus direktiivi ja tegevusjuhendi vahel?</PARA></CONTENT></QUEST>