<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000027">O-000027/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="109649">Mikael Gustafsson</PERSON>, <PERSON ID="96735">Patrick Le Hyaric</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000027">Teema: ELi ühinemine Euroopa inimõiguste ja põhivabaduste kaitse konventsiooniga</OBJECT><CONTENT><PARA>Euroopa inimõiguste ja põhivabaduste kaitse konventsioon loodi pärast Teist maailmasõda, et kaitsta demokraatiat, õigusriigi põhimõtet, inimõigusi ja põhivabadusi Euroopas. See annab üksikisikutele mehhanismi, mille abil nad saavad anda põhiõigusi rikkunud valitsused Euroopa Inimõiguste Kohtusse.</PARA><PARA>EL on alati omistanud Euroopa inimõiguste ja põhivabaduste kaitse konventsioonile väga suurt tähtsust, mida näitab asjaolu, et riigi astumine Euroopa Nõukogu liikmeks ning ühinemine Euroopa inimõiguste ja põhivabaduste kaitse konventsiooniga on ELiga ühinemise eeltingimus. Lisaks sellele on EL ise soovinud pikka aega ühineda Euroopa inimõiguste ja põhivabaduste kaitse konventsiooniga ning ühinemise nõue on nüüd sätestatud Euroopa Liidu lepingu artiklis 6. </PARA><PARA>Komisjon on pidanud Euroopa Nõukoguga läbirääkimisi ELi ühinemise üle Euroopa inimõiguste ja põhivabaduste kaitse konventsiooniga. Jõutud on lepingu eelnõuni, kuid nähtavasti vaidlustab mõni Euroopa valitsus tulemused, seades sellega ohtu kogu ühinemisprotsessi.</PARA><PARA>Kas komisjon saab vastata järgmistele küsimustele:</PARA><PARA>- milline on ELi Euroopa inimõiguste ja põhivabaduste kaitse konventsiooniga ühinemise üle peetavate läbirääkimiste hetkeseis, lepingu eelnõu sisu ning millised on nõukogu ettepanekud, arutelud ja seisukohad?</PARA><PARA>- millist teavet saab komisjon anda ühelt poolt tema ja Euroopa Nõukogu ning teiselt poolt liikmesriikide ja nõukogu vahel peetavate arutelude kohta seoses ühinemislepingu ratifitseerimisprotsessiga?</PARA><PARA>- milline on ELi Euroopa inimõiguste ja põhivabaduste kaitse konventsiooniga ühinemise kavandatud ajakava?</PARA><PARA>- millised on liikmesriikide vahel peetavate arutelude tulemused nõukogus ning millised on ELi ja liikmesriikide ettepanekud ja seisukohad Euroopa Nõukogu institutsioonides ja nendega seoses Euroopa inimõiguste ja põhivabaduste kaitse konventsiooniga ühinemise teemal?</PARA></CONTENT></QUEST>