<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000276">O-000276/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96873">Jürgen Creutzmann</PERSON>, <PERSON ID="28477">Fiona Hall</PERSON>, <PERSON ID="96871">Michael Theurer</PERSON>, <PERSON ID="108329">Andrea Zanoni</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000276">Teema: Puuduste kõrvaldamine VKE-testi rakendamisel </OBJECT><CONTENT><PARA>Euroopa väikeettevõtlusalgatuses „Small Business Act” märgitakse, et komisjon kavatseb ja liikmesriike kutsutakse üles „rangelt hindama tulevaste seadusandlike ja halduslike algatuste mõju VKEdele (nn VKE-test) ja võtma asjakohaseid tulemusi ettepanekute koostamisel arvesse”. Testi tähtsus on finants- ja majanduskriisi tõttu veelgi kasvanud. </PARA><PARA>VKE-testi rakendamise tõkkeid ja paremaid tavasid käsitlevas hiljutises Euroopa Parlamendi uuringus („Barriers and Best Practices in SME Test Implementation”, 2011) märgitakse, et VKE-testi tegemisel on ilmnenud eri puudusi, mis tuleb lahendada nii liikmesriikide kui ELi tasandil. Uuringust nähtub, et kuues liikmesriigis puudub test või mõju-uuring ning veel kuues kasutatakse mingit testi, aga mitte korrapäraselt. Ka kasutatakse VKE-testi rakendavates liikmesriikides eri meetodeid; seetõttu on testide kvaliteet erinev. Nii edukamatel liikmesriikidel kui komisjonil on probleeme, sest VKE-testi kvaliteet on kõigi avalike teenuste osas erinev. Kuigi edukamatel liikmesriikidel ja komisjonil on VKE-teste käsitlevad suunised, täheldati uuringu käigus, et nendest ei peetud kõigi avalike teenuste puhul kinni. Komisjoni talitused kasutavad oma mõjuhinnangutes järjepidevalt VKE-testi, kuid suunised jätavad ruumi erinevusteks sisu ja kvaliteedi osas. </PARA><PARA>1.  Kuidas komisjon tagab selle, et kõik liikmesriigid kohaldaksid VKE-testi ja teeksid seda järjepidevamalt?</PARA><PARA>2.  Kas komisjon nõustub soovitusega, et VKE-test peaks olema kohustuslik, kui õigusakti ettepanek mõjutab VKEsid nii ELi kui riiklikul tasandil?</PARA><PARA>3.  Kuidas kavatseb komisjon tagada VKE-testide ühtlasema kvaliteedi? Kas komisjon kaaluks konkreetsemad suuniseid või välist kvaliteedikontrolli?</PARA><PARA>4.  Kas suunised peaksid olema kohustuslikud, arvestades VKE-testide suuniste puudulikku järgimist edukamates liikmesriikides ja komisjonis?</PARA><PARA>5.  Milliseid meetmeid kavatseb komisjon võtta, et parandada kvaliteetsete andmete saamist ja mõõta VKEdele avaldatavat oodatud mõju?</PARA><PARA>6.  Kas komisjon oleks läbipaistvuse suurendamise eesmärgil valmis võtma endale kohustuse esitada oma mõjuhinnangutes iga VKE-testi tulemused ja kohaldatud menetlused?</PARA></CONTENT></QUEST>