<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0061">O-0061/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="1309">Brian Simpson</PERSON> <COMMITTEE COMMID="2868">Transpordi- ja turismikomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0061">Teema: Vulkaanilisest tuhast põhjustatud kriis</OBJECT><CONTENT><PARA>Suure osa Euroopa õhuruumi sulgemine aprillis toimunud Islandi Eyjafjallajökulli vulkaani purske järel tekitas talumatu olukorra, millel olid rängad tagajärjed nii reisijatele kui ka lennundussektorile. Vulkaani elavnemine 4. mail tuletab meile meelde, et olukord ei ole lahenenud ja et kriisist tuleb teha tõsised järeldused.</PARA><PARA>Kuidas hindab komisjon ELi kriisile reageerimist ja liidu käsutuses olevaid kriisiohjamisvahendeid? Kas komisjon võib anda täiendavat teavet liikuvuse tegevuskava väljatöötamise kohta, mis aitaks ELil selliste kriisidega paremini toime tulla? </PARA><PARA>Ühtse Euroopa taeva algatus on üks Euroopa lennundusalaste õigusaktide tähtsamaid osi, mis oleks pidanud tagama kriisi ajal parema kooskõlastamise. Nõukogu nõustub oma 4. mai järeldustes viivitamata ametisse nimetama funktsionaalsete õhuruumiosade koordinaatori. Mis kuupäevaks on see kavandatud? Mis meetmeid saab veel võtta, et tagada ühtse Euroopa taeva kava kiirem rakendamine?</PARA><PARA>Kuidas hindab komisjon ELi reisijate õigusi käsitlevate õigusaktide kriisiaegset tulemuslikkust ja kuidas hakkab komisjon reageerima soovimatusele üleeuroopalisi õigusakte järgida? Millise hinnangu on ta andnud lünkadele, mis võivad ilmneda seoses kolmandate riikide lennuettevõtjatega?</PARA><PARA>Lennundussektor kannatas kriisis eriti rängalt. Sektorile antava igasuguse finantsabi õiglase jaotamise tagamiseks peaksid vastavad meetmed hõlmama kogu ELi. Kui arvestada, et mõned liikmesriigid tõrguvad lennundussektorit toetamast, siis millist kontrolli ja raamistikku sektorile avalduva majandusliku mõju leevendamise meetmete jaoks komisjon kavandab? </PARA><PARA>Mida teeb komisjon selleks, et tutvuda vastavate parimate tavadega piirkondades, kus vulkaanipursked on sagedasemad, eriti õhuruumi vööndite ohutaseme parema määratlemise ning uuenduslike tehnoloogiate kasutamise küsimuses?</PARA></CONTENT></QUEST>