<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0077">O-0077/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28193">Jean-Paul Gauzès</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ0077">Teema: Reitinguagentuurid</OBJECT><CONTENT><PARA>Reitinguagentuuride rolli praeguse kriisi ajal on palju kritiseeritud. Nad alahindasid struktureeritud krediiditoodetega seotud krediidiriski ja ei kohandanud turutingimuste halvenedes sageli piisavalt kiiresti enda antud reitinguid. Kriis on tekitanud tõsiseid kahtlusi reitinguagentuuride süsteemis. Mõnda neist murepunktidest on käsitletud Euroopa Parlamendi ja nõukogu 16. septembri 2009. aasta määruses (EÜ) nr 1060/2009<FNREF FNIDREF="FN1"/> reitinguagentuuride kohta. </PARA><PARA>Määruses käsitleti järelevalveaspekte, läbipaistvust ja huvide konflikti, kuid käsitlemata jäid järgmised olulised küsimused;</PARA><PARA>1. Riigi võlakirjade reitingud. Kas komisjon peab mõistlikuks, et reitinguagentuurid, mis ei ole tingimata läbipaistvad ega vastutustundlikud, omaksid sellist tohutut mõju ELi riikide majanduse üle? Kuidas komisjon kavatseb seda probleemi käsitleda? Kas komisjon kavatseb käsitleda asjaolu, et reitinguagentuurid ei vastuta enda antavate reitingute eest?</PARA><PARA>2. Reitinguagentuuride turu oligopoolne struktuur. Kas komisjon on nõus, et konkurentsi reitinguagentuuride turul tuleb tihendada? Kuidas me saaksime tugevdada olemasolevaid Euroopa reitinguagentuure või soodustada uute tekkimist?</PARA><FN FNID="FN1">  ELT L 302, 17.11.2009, lk 1.</FN></CONTENT></QUEST>