<QUEST><TI><TI-INTRO>SUULINE KÜSIMUS <QREF QID="H-2010-0167">H-0167/10</QREF></TI-INTRO><TI-SESSION>Küsimuste tunniks osaistungjärgul - aprill 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28584">Georgios Toussas</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0167">Teema: Lennutranspordi loovutamine monopoolsetele rühmadele</OBJECT><CONTENT><PARA>Olympic Airi ja Aegean Airlinesi kavandatav ühinemine – mis on Euroopa Liidu ning Kreeka erakondade PASOK ja ND valitsuste soositava erastamis- ja liberaliseerimispoliitika tagajärg – soodustab monopolide teket lennutranspordi turul, millel on kahjulikud tagajärjed inimestele ja sektori töötajatele. Olympic Airlinesi erastamisele järgnenud töötajate koondamine, palkade vähendamine, allesjäänud töötajate töökoormuse suurendamine, piletihindade tõstmine ja lennuühenduste arvu vähendamine – eriti kahjumlikel liinidel – hoogustub, mis toob kaasa lennuliikluse halvenemise. Olympic Airlinesist koondatud 4500 töötajat ei ole alates 15. detsembrist 2009 saanud neile seadusega ette nähtud hüvitust ning menetlused, mille eesmärk on võimaldada selleks kvalifitseeruvatele isikutele täispensioni ja viia ülejäänud töötajad üle teistesse avalikesse teenistustesse, ei edene.</PARA><PARA>Kas komisjon võiks vastata järgmistele küsimustele: Kas Olympic Airlines erastati monopoolses seisundis rühmade huvides? Mida arvab komisjon: a) Olympic Airi ja Aegean Airlinesi kavandatavast ühinemisest ning b) Olympic Airlinesist koondatud töötajate petmisest ja probleemidest, millega nad silmitsi seisavad?</PARA></CONTENT></QUEST>