<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000014">O-000014/2012</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1985">Pervenche Berès</PERSON>, <PERSON ID="28116">Marian Harkin</PERSON><BRK/><COMMITTEE COMMID="2863">Tööhõive- ja sotsiaalkomisjon</COMMITTEE>i nimel</TI-AUTHOR></TI><OBJECT OBJID="OBJ000014">Teema: Globaliseerumisega Kohanemise Euroopa Fondi kriisierand</OBJECT><CONTENT><PARA>Euroopa Parlament on kiitnud heaks komisjoni ettepaneku pikendada Globaliseerumisega Kohanemise Euroopa Fondiga (EGF) seotud kriisierandit, mis kehtestati 2009. aastal majanduse elavdamise kava osana. EGF osutus kasulikuks vahendiks majanduskriisi leevendamisel ja sotsiaalsete katastroofide ärahoidmisel kohalikul tasandil ning sellest toetati ühtlasi koolitust ja ümberõpet töötajatele, et tuua nad rasketes tööturutingimustes tagasi tööturule. Erand suurendas fondi paindlikkust ja liikmesriigid kasutasid seda palju – aastatel 2009–2011 taotleti finants- ja majanduskriisi mõju tõttu EGFi toetust 67 taotluse puhul 97st.</PARA><PARA>Kuna tööhõive, sotsiaalpoliitika, tervise- ja tarbijakaitseküsimuste nõukogu ei jõudnud komisjoni ettepaneku suhtes 2011. aasta detsembris kokkuleppele, ei saa liikmesriigid määruse (EÜ) nr 1927/2006 artikli 1 lõike 1a alusel taotleda toetust töötajatele, kes kaotasid töö ülemaailmse finants- ja majanduskriisi otsesel tagajärjel. Erandi kehtivusaja lõppemist tuleb vaadelda suureneva tööpuuduse ja kogu ELis jätkuvalt halveneva majandusolukorra valguses. Detsembris 2011 sai komisjon 13 kriisierandi tegemise taotlust, sealhulgas 3 taotlust ühest riigist, mis kuulub nõukogus nn blokeeriva vähemuse hulka.</PARA><PARA>1.  Nõukogu blokeerib praegu erandi tähtaja pikendamist, mis tähendab, et ta eeldab kriisi peatset lõppemist. Milliseid näitajaid ja prognoose nõukogu sellisele järeldusele jõudmiseks kasutab?</PARA><PARA>2.  Mis põhjusel on mõned liikmesriigid komisjoni asjaomase ettepaneku vastu?</PARA><PARA>3.  Millise tähtaja on nõukogu seadnud, et jõuda kokkuleppele Taani eesistumisaja jooksul?</PARA><PARA>4.  Arvestades kriisierandi suhtes kokkuleppe saavutamisega seotud raskusi, kuidas kavatseb nõukogu korraldada arutelu EGFi määruse ettepaneku üle aastateks 2014–2020?</PARA></CONTENT></QUEST>