<QUEST><TI><TI-INTRO>SUULINE KÜSIMUS <QREF QID="H-2009-0295">H-0295/09</QREF></TI-INTRO><TI-SESSION>Küsimuste tunniks osaistungjärgul - september 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="4238">Hans-Peter Martin</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0295">Teema: Eesistujariigi Rootsi algatused läbipaistvuse suurendamiseks</OBJECT><CONTENT><PARA>Nõukogu 15. septembri 2006. aasta otsuses, millega võetakse vastu nõukogu kodukord (ELT L 285, 16.10.2006, lk 47), deklareeris Euroopa Ülemkogu, et „oluline on võimaldada kodanikel jälgida vahetult liidu toimimist, eelkõige avatuse ja läbipaistvuse edasise suurendamise kaudu” ja seda „eelkõige siis, kui nõukogu arutab kaasotsustamismenetluse kohaselt vastu võetavaid õigusakte”.</PARA><PARA>Ent kui aluseks võtta nõukogu istungite päevakordade analüüs, siis nõukogu eri koosseisude istungitel (välja arvatud hariduse, noorte ja kultuuri nõukogu ning põllumajanduse ja kalanduse nõukogu) on päevakorrapunktide avalik arutelu ajavahemikul 2007–2008 koguni vähenenud. Nii näiteks arutati 2008. aastal keskkonnaministrite nõukogus 33st päevakorrapunktist veel vaid 4 punkti avalikult, mis tähendab 2007. aastaga võrreldes kahekohalist langust. Niivõrd olulises üldasjade ja välissuhete nõukogus arutati 2008. aastal 130st päevakorrapunktist vaid ühte punkti avalikult. </PARA><PARA>Millistes valdkondades kavandab eesistujariik Rootsi konkreetseid algatusi, et lõpuks ometi järgida nõukogu 15. septembri 2006. aasta otsust ning ühtlasi Rootsi tuntud tavasid läbipaistvuse suunas?</PARA><PARA>Kas eesistujariik Rootsi pooldab seda, et ka Euroopa Ülemkogu kohtumised, sealhulgas tavapärased tööalased õhtusöögid lõpuks avalikustatakse?</PARA><PARA>Milliseid konkreetseid algatusi kavatseb eesistujariik Rootsi rakendada, et nõukogu istungitel arutataks päevakorrapunkte avalikult?</PARA></CONTENT></QUEST>