<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000016">O-000016/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96815">Judith Sargentini</PERSON>, <PERSON ID="4385">Hélène Flautre</PERSON>, <PERSON ID="4531">Jean Lambert</PERSON>, <PERSON ID="28619">Tatjana Ždanoka</PERSON>, <PERSON ID="96734">Franziska Keller</PERSON>, <PERSON ID="28409">Raül Romeva i Rueda</PERSON>, <PERSON ID="2054">Heidi Hautala</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR></TI><OBJECT OBJID="OBJ000016">Teema: Euroopa Inimõiguste Kohtu otsuse M.S.S vs. Belgia ja Kreeka (kaebus nr 30696/09) mõju Dublini II määruse toimimisele</OBJECT><CONTENT><PARA>21. jaanuaril 2011 tegi Euroopa Inimõiguste Kohtu suurkoda kauaoodatud otsuse kohtuasjas M.S.S <I>vs</I>. Belgia ja Kreeka (kaebus nr 30696/09). Euroopa Inimõiguste Kohus leidis oma otsuses muu hulgas, et väljasaatmine Kreekasse (Dublini II määruse raames) on Kreeka varjupaigamenetluse puuduste tõttu Euroopa inimõiguste ja põhivabaduste kaitse konventsiooni ilmne rikkumine. Vastavalt kohtu otsusele rikub liikmesriik, antud juhul Belgia, Euroopa inimõiguste ja põhivabaduste kaitse konventsiooni (muu hulgas artikleid 3 ja 13), saates varjupaigataotlejaid varjupaigamenetluseks Kreekasse.</PARA><PARA>Kas komisjon võiks eeltoodut silmas pidades vastata järgmistele küsimustele:</PARA><PARA>– Võttes arvesse ELi (juriidilist) kohustust ühineda Euroopa inimõiguste ja põhivabaduste kaitse konventsiooniga ning kõigi ELi institutsioonide tehtavat tööd seoses sellega, siis kas komisjon võiks kinnitada oma seisukohta Euroopa inimõiguste ja põhivabaduste kaitse konventsiooni õigusraamistiku ning Euroopa Inimõiguste Kohtu otsuste olulisuse küsimuses?</PARA><PARA>– Kas komisjon võiks täpsustada, milline on eespool nimetatud otsuse mõju Dublini II määruse toimimisele, pidades silmas, et vastavalt kõnealusele otsusele rikuvad liikmesriigid praegu Kreekasse väljasaatmisega Euroopa inimõiguste ja põhivabaduste kaitse konventsiooni?</PARA><PARA>– Kas komisjon nõustub arvamusega, et Euroopa Inimõiguste Kohtu otsus osutab sellele, et Dublini II määrus ei toimi? Kui ei, siis kas komisjon võiks kinnitada, et tema arvamuse kohaselt toimib Dublini II määrus vastavalt eesmärgile?</PARA><PARA>– Arvestades asjaolu, et kõnealune otsus tegelikult takistab liikmesriikidel varjupaigataotlejaid Kreekasse välja saata, siis kas komisjon võiks selgitada, millist menetlust (nt suveräänsusklausel) peaksid liikmesriigid järgima?</PARA><PARA>– Kas komisjon on seisukohal, et Dublini II määruses on täielikult arvesse võetud liikmesriikidevahelise solidaarsuse põhimõtet, nagu on sätestatud Euroopa Liidu toimimise lepingu artikli 67 lõikes 2? Kui jah, siis kas komisjon leiab, et praegune nn jaotussüsteem on seega kõnealuse põhimõttega täielikult kooskõlas ja seda pole vaja muuta? Kui ei, siis kuidas kavatseb komisjon selle põhimõtte Euroopa ühisesse varjupaigasüsteemi juurutada?</PARA></CONTENT></QUEST>