<QUEST><TI><TI-INTRO>SUULINE KÜSIMUS <QREF QID="H-2010-0204">H-0204/10</QREF></TI-INTRO><TI-SESSION>Küsimuste tunniks osaistungjärgul - mai 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="36281">Silvia-Adriana Ţicău</PERSON></TI-AUTHOR><TI-DEST><INST TYPE="CS">nõukogule</INST></TI-DEST></TI><OBJECT OBJID="OBJ0204">Teema: Toetus avaliku sektori töötajatele, kes on töökoha kaotanud</OBJECT><CONTENT><PARA>Veebruaris 2010 oli ELis töötuse määr 10% ja ILO prognooside kohaselt see enne 2011. aasta algust ei lange. Majanduskriis on mõjunud rängalt erasektorile, kus tuhanded ettevõtted on kaotanud suurel hulgal töökohti või on olnud sunnitud oma tegevuse lõpetama. Majandus- ja finantskriisi tõttu kannatanud ettevõtted saavad kasutada oma töötuks jäänud töötajate toetamiseks nii Euroopa Sotsiaalfondi kui ka Globaliseerumisega Kohanemise Euroopa Fondi. Mis puudutab avalikku sektorit, siis ELi käsutuses ei ole piisavalt vahendeid, et toetada inimesi, kes on kaotanud töö riigiasutuses või avaliku huvi üksuses majandus- ja finantskriisist tingitud riigieelarve kärbete tõttu. Lisaks tõid kohustused, mis mõned liikmesriigid endale Rahvusvahelise Valuutafondi ja Euroopa Komisjoni ees kriisist väljatulemiseks võtsid, kaasa avaliku sektori töötajate arvu massilise vähendamise.</PARA><PARA>Kas nõukogu kaalub võimalust luua Euroopa rahastamisvahend nende avaliku sektori töötajate toetamiseks, kes kaotasid majandus- ja finantskriisi tõttu töökoha?</PARA></CONTENT></QUEST>