<QUEST VERSION="2"><TI><TI-INTRO>Infotunni küsimus <QREF QID="H-2010-0637">H-0637/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 jaanuar osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="26851">Nikolaos Chountis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0637">Teema: Ühistranspordi piletite hinnatõus</OBJECT><CONTENT><PARA>Kreeka, ELi ja Rahvusvahelise Valuutafondi vahel sõlmitud vastastikuse mõistmise memorandumis viidatakse üheselt ühistranspordi piletite hinnatõusule. Ajakirjanduses avaldatud andmetel tõstetakse piletihindu suurusjärgus 30–50%.</PARA><PARA>Kuna komisjon propageerib ühistranspordi kasutamist ja igasugune piletihindade tõus annab olulisi majanduslikke tagasilööke kõige ebasoodsamas olukorras olevatele elanikkonnarühmadele, siis palun komisjonil vastata järgmistele küsimustele.</PARA><PARA>Kas komisjon kinnitab ühistranspordi hindade sellises raskesti talutavas ulatuses tõstmise paikapidavust? Kas komisjon peab vajalikuks lisada otseste ja kaudsete maksude ulatuslikule tõstmisele kõnealune meede, mis puudutab peamiselt kõige ebasoodsamas olukorras olevaid elanikkonnarühmi?</PARA><PARA>Kas komisjoni arvates on see meede kooskõlas ELi poliitikaga, mille eesmärk on edendada ühistranspordi kui kõige säästlikuma ja keskkonnasõbralikuma transpordiviisi kasutamist?</PARA></CONTENT></QUEST>