<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0156">O-0156/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: Baroness <PERSON ID="4529">Sarah Ludford</PERSON>, <PERSON ID="96702">Elena Oana Antonescu</PERSON>, <PERSON ID="96990">Carmen Romero López</PERSON>, <PERSON ID="2054">Heidi Hautala</PERSON> ja <PERSON ID="96821">Rui Tavares</PERSON> <COMMITTEE COMMID="2875">Kodanikuvabaduste, justiits- ja siseasjade komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0156">Teema: Protsessuaalsed õigused kriminaalmenetluses</OBJECT><CONTENT><PARA>Euroopa Parlament on juba pikka aega nõudnud, et võetaks vastu õigusakt protsessuaalsete õiguste kohta kriminaalmenetluses. Euroopa Komisjon esitas sellekohase raamotsuse ettepaneku 2004. aastal, kuid liikmesriigid ei jõudnud kokkuleppele. Läbirääkimised 2009. aastal esitatud raamotsuse ettepaneku üle, mis käsitleb õigust suulisele ja kirjalikule tõlkele kriminaalmenetluses, ning sellega kaasneva soovituse üle on peatatud saavutatud edust hoolimata, arvestades Lissaboni lepinguga kehtestatud uut institutsioonilist raamistikku. Resolutsioon teekaardi kohta, mille eesmärk on tugevdada kahtlustatavate või süüdistatavate isikute menetlusõigusi kriminaalmenetluses, võeti siiski vastu. </PARA><PARA>Mida kavatseb Euroopa Komisjon nüüd teha? Kas komisjon kavatseb esitada ettepaneku võtta vastu direktiiv eri protsessuaalsete õiguste kohta? Kui jah, siis mis oleks selle kohaldamisala ja ettepaneku esitamise kavandatav tähtaeg? Või kavatseb komisjon hoopis jätkata järkjärgulist lähenemisviisi „teekaardi” vaimus? Kas komisjon esitab uuesti ettepaneku võtta vastu õigusakt õiguse kohta suulisele ja kirjalikule tõlkele kriminaalmenetluses direktiivi kujul?</PARA></CONTENT></QUEST>