<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0128">O-0128/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="1289">Proinsias De Rossa</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ0128">Teema: Üldist huvi pakkuvad sotsiaalteenused</OBJECT><CONTENT><PARA>Euroopa Liidu eesmärk on oma rahvaste hüvang, Euroopa säästev areng, mis põhineb tasakaalustatud majanduskasvul, hindade stabiilsusel ja kõrge konkurentsivõimega sotsiaalsel turumajandusel, mille eesmärk on saavutada täielik tööhõive ja sotsiaalne progress (Euroopa Liidu lepingu (ELL) artikkel 3)). Liikmesriikide valitsused, parlamendid ja Euroopa Parlament, järgides oma valijaskonna nõudmisi, on tugevdanud üldist huvi pakkuvate sotsiaalteenuste õiguslikku alust. Artiklis 9 on sätestatud, et ,,oma poliitika ja meetmete määratlemisel ja rakendamisel võtab liit arvesse kõrge tööhõive taseme edendamise, piisava sotsiaalse kaitse tagamise, sotsiaalse tõrjutuse vastase võitluse ning hariduse, koolituse ja inimeste tervise kaitse kõrge tasemega seotud nõudeid”. Euroopa Parlament, komisjon ja nõukogu peavad tagama, et nimetatud uusi sätteid kasutatakse võimalikult ulatuslikult üldist huvi pakkuvate sotsiaalteenuste kindlustamiseks meie Euroopa sotsiaal- ja majandusmudelis. Liikmesriikide pädevad asutused – riiklikul, piirkondlikul ja kohalikul tasandil – vajavad samuti õiguskindlust.</PARA><PARA>Kas nõukogu nõustub seetõttu, et eesmärgi nimel võtta täielikult arvesse Euroopa tugevdatud sotsiaalset mõõdet käsitlevaid aluslepingu uusi sätteid, tagada nimetatud sätete ennetav rakendamine ja ületada raskused, mida mõned üldist huvi pakkuvate sotsiaalteenuste osutajad kogevad ühtse turu eeskirjade praeguse tõlgenduse tõttu, on vaja kõrgetasemelist, paljudest sidusrühmadest koosnevat töörühma.</PARA><PARA>Töörühma eesmärk ja volitused oleksid juhtida poliitika ja õiguslike kohanduste järk-järgulist rakendamist; need kohandused on vajalikud, et täielikult tagada üldist huvi pakkuvate sotsiaalteenuste sotsiaalne ja majandusliku roll, mis neil võib olla Euroopa ühiskonnas, nii nagu on ette nähtud Lissaboni lepingus. Sellist töörühma võiks juhtida sotsiaalküsimuste volinik ja selles võiksid olla konkurentsi, ühtse turu ning majanduse ja rahanduse peadirektoraadi, Euroopa Parlamendi, nõukogu, Regioonide Komitee, tööturu osapoolte ja kodanikuühiskonna organisatsioonide esindajad. Töörühma ülevaatamisele kuuluvad volitused võiksid kesta kaks aastat.</PARA></CONTENT></QUEST>