<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000071">O-000071/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96818">Salvatore Iacolino</PERSON>, <PERSON ID="28120">Simon Busuttil</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000071">Teema: Euroopa Liidu toimimise lepingu artikli 80 praktiline rakendamine, eemärgiga tulla toime erakorraliste rändevoogudega ja toetada lõunapoolseid liikmesriike</OBJECT><CONTENT><PARA>Mõned lõunapoolsed liikmesriigid on viimasel ajal olnud tõsiselt hädas ülemäärase ja ebaproportsionaalse migratsioonisurvega, mis on tingitud hiljutistest sündmustest Tuneesias, Egiptuses ja Liibüas.</PARA><PARA>Praegu on 5000 kohaliku elanikuga Lampedusa saarel (Sitsiilias) ligi 7000 immigranti. 20. veebruaril Frontexi algatatud operatsiooni Hermes raames tagatakse patrullid ja toetusmissioonid ning nendeks vajalik personal, lennukid ja laevad.</PARA><PARA>Oma 10. märtsil 2011. aastal Strasbourgis vastu võetud resolutsioonis (<ANCHOR ID="1" FAMILY="TA" TYPE="P7-TA" YEAR="2011" NUMBER="0095">P7_TA(2011)0095</ANCHOR>) kutsub parlament komisjoni üles tagama kõik vajalikud rahalised, inim- ja tehnilised ressursid, et kindlustada liikmesriikide nõuetekohane ettevalmistus ja adekvaatne reageerimise suutlikkus massiliste rändevoogude korral.</PARA><PARA>Viidates ELi toimimise lepingu artiklile 80 ning nõukogu 11. märtsi 2011. aasta ja 24.–25. märtsi 2011. aasta järeldustele ning võttes arvesse Põhja-Aafrikast Euroopasse, eelkõige lõunapoolsetesse liikmesriikidesse suunduva rändevoo suurenemise kõrget tõenäosust, kas komisjon võiks teada anda:</PARA><PARA>1. Milliseid meetmeid kavatsetakse võtta, et tagada liikmesriikide tõhus abi lõunapoolsetele liikmesriikidele nende praeguses erakorralises olukorras?</PARA><PARA>2. Kas komisjon toetaks Lampedusale Itaalias ja ka teistesse liikmesriikidesse jõudnud immigrantide võimalikku ümberjaotamist?</PARA><PARA>3. Kas komisjon kavatseb üle vaadata Lampedusa probleemi käsitleva Fontexi operatsiooni plaani, eeskätt seoses inimeste hulgaga, kes praeguseks on Lampedusale saabunud?</PARA><PARA>4. Milliseid hüvitavaid meetmeid kavatseb komisjon võtta Sitsiilia ja Lampedusa ning nende elanike heaks, et leevendada eeskätt just turisminduse valdkonnas tekkinud kahjusid?</PARA></CONTENT></QUEST>