<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000029">O-000029/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON>, <PERSON ID="28407">Willy Meyer</PERSON>, <PERSON ID="28215">Jacky Hénin</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000029">Teema: Ühise kalanduspoliitika olulisus avalike hüvede seisukohast</OBJECT><CONTENT><PARA>Kalandussektori peamine ülesanne on tagada elanikkonna kalaga varustamine, mistõttu on see valdkond liikmesriikide jaoks oluline tasakaalustatud toitumise seisukohast, ning peale selle on kalandussektoril veel palju muid ülesandeid ja eesmärke. See kõik suurendab sektori sotsiaalmajanduslikku tähtsust, mida ei saa kuidagi hinnata ainult lossitud kalasaagi väärtuse järgi.</PARA><PARA>Lisaks on väikesemahuline kalapüük üldises kalandussektori kontekstis väga oluline sotsiaalmajanduse, keskkonna ja kultuuri seisukohast. Kalandussektori (kuhu kuulub ka akvakultuur) multifunktsionaalsus väljendub muu hulgas järgmistes väga erinevates valdkondades:</PARA><PARA>– panus rannikualade elanikkonna arengusse ja sotsiaalmajanduslikku heaolusse, kohalikku arengusse ning töökohtade loomisesse selles valdkonnas;</PARA><PARA>– majandustegevuse ja töökohtade säilitamine ja loomine kalandussektoris ja sellega seotud tegevusaladel (muu hulgas laevaehitus, kalatoodete tööstus, turism ja toitlustus);</PARA><PARA>– kvaliteetsete toodete ja väärtuslike toitainete, nagu värske kala pakkumine elanikkonnale;</PARA><PARA>– kalandussektoriga seotud ajaloo- ja kultuuripärandi ning kohalike traditsioonide säilitamine;</PARA><PARA>– merekeskkonna, estuaaride ja mageveega seotud õppetöö ja teadustegevuse toetamine ning ökosüsteemide seisukorda käsitleva teabe levitamine ja ajakohastamine. </PARA><PARA>Kas komisjon võiks sellega seoses vastata järgmistele küsimustele:</PARA><PARA>1. Millised meetmed on ette nähtud selleks, et ühise kalanduspoliitika käimasoleval reformimisel tunnustada ja edendada piisaval määral kalandussektori multifunktsionaalsust?</PARA><PARA>2. Kuidas kavatseb komisjon toetada väikesemahulist kalapüüki ning edendada selle panust kalandussektori multifunktsionaalsusesse?</PARA><PARA>3. Milliseid konkreetseid meetmeid plaanitakse võtta kõigis nimetatud valdkondades?</PARA><PARA>4. Kuidas kavatseb komisjon võtta Euroopa Kalandusfondi tulevikku planeerides arvesse sügavat majandus- ja sotsiaalkriisi, mis puudutab ka kalandussektorit? </PARA></CONTENT></QUEST>