<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000202">O-000202/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28514">Kyriacos Triantaphyllides</PERSON>, <PERSON ID="96852">Cornelia Ernst</PERSON>, <PERSON ID="28406">Miguel Portas</PERSON>, <PERSON ID="96858">Marie-Christine Vergiat</PERSON>, <PERSON ID="96735">Patrick Le Hyaric</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000202">Teema: ELi toetus pagulastele Tuneesias</OBJECT><CONTENT><PARA>Alates 20. veebruarist on Liibüast Tuneesiasse saabunud üle 582 000 inimese. Suur osa Tuneesiasse saabunutest on läbisõidul olevad endised võõrtöötajad ning tänu ühistele rahvusvahelistele jõupingutustele on enamik neist koju tagasi jõudnud.</PARA><PARA>Arvestatav hulk konfliktipiirkondadest pärit ja/või tagakiusamise eest põgenevaid inimesi on siiski jäänud põgenikelaagritesse. ÜRO Pagulaste Ülemvoliniku Amet andis 1. augustil 2011 teada, et Tuneesia-Liibüa piiril asuvates kõrbelaagrites viibib endiselt 4425 inimest, kelle käekäik ametile muret valmistab. Nad elavad äärmiselt rasketes oludes, mis on tingitud suurest kuumusest, liivatormidest ja piiratud juurdepääsust puhtale veele ning piisavatele sanitaar- ja hügieenitingimustele. Nende pagulaste jaoks on probleemi ainus püsiv lahendus nende ümberasustamine mõnda kolmandasse riiki.</PARA><PARA>Sellegipoolest on ELi liikmesriigid reageerinud ümberasustamise kavale äärmiselt tagasihoidlikult. Praeguseks on liikmesriigid lubanud pagulasi võtta vastu järgnevalt: Iirimaa 24, Hispaania 50, Portugal 19, Rootsi 200, Belgia 25, Soome 70 ja Holland 20. Sellele vastukaaluks lubas Norra juba juulis, et võtab vastu 310 põgenikku.</PARA><PARA>Mida kavatseb komisjon koostöös nõukogu ja liikmesriikidega teha, et aidata ÜRO Pagulaste Ülemvoliniku Ametil ülejäänud Tuneesias viibivad pagulased ümber asustada? Kas komisjon võiks parlamendile anda järgmist teavet:</PARA><PARA>- kui palju lisapagulasi kohustuvad liikmesriigid vastu võtma? </PARA><PARA>- millises hetkeseisus on nende pagulaste vastuvõtmine, kes on juba lubatud vastu võtta?</PARA><PARA>Milliseid konkreetseid meetmeid kavatseb komisjon võtta, et lahendada nõukogu tasandil ummikseis seoses ELi ühise ümberasustamisprogrammiga, mille osas parlament on esimese lugemise lõpetanud?</PARA></CONTENT></QUEST>