<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000315">O-000315/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="97137">Sylvie Goulard</PERSON>, <PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, Baroness <PERSON ID="4529">Sarah Ludford</PERSON>, <PERSON ID="97018">Theodoros Skylakakis</PERSON>, <PERSON ID="97203">Ramon Tremosa i Balcells</PERSON>, <PERSON ID="109337">Philippe De Backer</PERSON>, <PERSON ID="96710">Jens Rohde</PERSON>, <PERSON ID="34235">Stanimir Ilchev</PERSON>, <PERSON ID="97131">Giommaria Uggias</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ000315">Teema: Kolmanda riigi õigusaktide eksterritoriaalne mõju ja ELi andmekaitsealased õigusaktid </OBJECT><CONTENT><PARA>Kolmanda riigi õigusaktidel võib olla eksterritoriaalne mõju, mis avaldub otseselt ettevõtjatele ja kodanikele ELi territooriumil. Nimetatud õigusaktid võivad olla vastuolus ELi õigusaktidega, näiteks nendega, mis käsitlevad andmekaitset. USA seadustega Medicare Act, FATCA, FISA ja Patriot Act nõutakse näiteks Euroopas säilitatud isikuandmete esitamist USA ametiasutustele: </PARA><PARA>1.  Kas komisjoni arvates võivad kolmanda riigi õigusaktid, näiteks eespool toodud USA seadused, osutuda ülimuslikuks asjaomaste ELi andmekaitsealaste õigusaktide ning õiguste ja tagatiste suhtes, mida need kodanikele ja ettevõtjatele ette näevad? Kas komisjon teab mõnda muud näidet eksterritoriaalse mõjuga kolmanda riigi õigusaktide kohta, mis on vastuolus asjaomaste ELi andmekaitsealaste õigusaktide ja nendega seotud õigustega?</PARA><PARA>2.  Kas komisjoni arvab, et isikuandmete edastamine kolmandatele riikidele, nagu nõutakse eespool nimetatud näidetes USA seaduste kohta, kujutab endast asjaomaste ELi andmekaitsealaste õigusaktide rikkumist?</PARA><PARA>3.  Milliseid kiireloomulisi meetmeid kavatseb komisjon võtta nende probleemide lahendamiseks asjaomaste USA ametiasutustega ning mida kavatseb komisjon teha ELi kodanike ja ELis asuvate ettevõtjate õiguste kaitsmiseks ja esindamiseks?</PARA><PARA>4.  Milliseid kiireloomulisi meetmeid kavatseb komisjon võtta selleks, et tagada ELi andmekaitseeeskirjade tõhus jõustamine ja et kolmanda riigi õigusaktid ei oleks ELi õigusaktide suhtes ülimuslikud, mistõttu õigusaktidega tagatud õigused ja tagatised võivad osutuda õigustühiseks?</PARA></CONTENT></QUEST>