<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000311">O-000311/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96891">Paolo De Castro</PERSON><BRK/><COMMITTEE COMMID="2870">Põllumajanduse ja maaelu arengu komisjon</COMMITTEE>i nimel</TI-AUTHOR></TI><OBJECT OBJID="OBJ000311">Teema: Munakanade kaitse direktiivi 1999/74/EÜ rakendamine</OBJECT><CONTENT><PARA>1. jaanuarist 2012 on vastavalt direktiivile 1999/74/EÜ munakanade täiustamata puuride kasutamine keelatud.</PARA><PARA>Euroopa Parlament nõudis 5. mai 2010. aasta raportis (<ANCHOR ID="1" FAMILY="REPORT" TYPE="A7" YEAR="2010" NUMBER="0053">A7-0053/2010</ANCHOR>) kiiret rakendamist, et tagada direktiivi täitmine 2012. aastaks. Parlament nõudis oma 16. detsembri 2010. aasta resolutsioonis (<ANCHOR ID="2" FAMILY="TA" TYPE="P7-TA" YEAR="2010" NUMBER="0493">P7_TA-PROV(2010)0493</ANCHOR>), et komisjon selgitaks olukorda liikmesriikides ja teeks hiljemalt 1. märtsiks 2011 teatavaks meetmed, mida ta kavatseb võtta direktiivi täielikuks täitmiseks ja lahenduse pakkumiseks nendele tootjatele, kes on juba alustanud munakanade pidamise süsteemi muutmist ja võtnud kasutusele uued puurid või alternatiivsed munakanade pidamise meetodid, kuid kes ei jõua seda protsessi 1. jaanuariks 2012 lõpetada.</PARA><PARA>Volinik Dalli teatas 5. oktoobril põllumajanduse ja maaelu arengu komisjonis esinedes, et on kavandatud ranged meetmed, millele tuleb leida õiguslik alus: munatootmise jätkamist täiustamata puurides pärast 1. jaanuari 2012 piiratakse oma territooriumiga ja neid mune võib kasutada ainult töötlemise eesmärgil. Meie küsimus komisjonile on – kas nendele on leitud õiguslik alus? Kui on, kas need meetmed on siis täpselt määratletud?</PARA><PARA>Võttes arvesse rakendamise lähenevat tähtaega, kas komisjon ja liikmesriigid selgitaksid, milliseid meetmeid nad on võtnud direktiivi täieliku täitmise tagamiseks? Kuidas kavatseb komisjon tagada, et siseturg on munadega piisavalt varustatud ja ELi mittekuuluvatest riikidest imporditud munad vastavad samadele standarditele, mille täitmist oodatakse ELi tootjatelt? </PARA><PARA>Kas komisjon on saanud uusi andmeid nendelt liikmesriikidelt, kes ei ole saatnud andmeid direktiivi rakendamise viimase etapi kohta oma territooriumil, ja mida kavatseb komisjon nende andmete saamiseks teha?</PARA><PARA>Kas komisjon saab esitada hinnanguid eeldatavate kaubanduse moonutuste ja konkurentsivõime erinevuste kohta liikmesriikide tootjate vahel, kes viivad tootmise direktiiviga vastavusse 1. jaanuariks 2012, ja kes seda tähtajaks ei tee, kui ei võeta kiireid meetmeid?</PARA><PARA>Mida on komisjon õppinud direktiivi rakendamisest, kui arvestada, et direktiiv võeti vastu 1999. aastal ja liikmesriigid teadsid juba siis, et rakendamise tähtaeg on 1. jaanuar 2012?</PARA></CONTENT></QUEST>