<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000186">O-000186/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96820">Marisa Matias</PERSON>, <PERSON ID="96741">Sabine Wils</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000186">Teema: ELi seisukoht ÜRO Peaassamblee tippkohtumiseks mittenakkuslike haiguste teemal</OBJECT><CONTENT><PARA>Nelja põhilise mittenakkusliku haiguse, südame-veresoonkonna haiguste, vähktõve, krooniliste kopsuhaiguste ja diabeedi tagajärjel sureb maailmas igast viiest inimesest kolm ning need haigused tekitavad suurt sotsiaalmajanduslikku kahju. 2004. aastal moodustasid üle 60-aastased 75% maailmas mittenakkusliku haiguse tagajärjel surnud 35 miljonist inimesest, kellest enamik kuulus madala ja keskmise sissetulekuga elanikerühma. Südame-veresoonkonna ja hingamisteede haigused ning vähktõbi on peamised surmapõhjused ELis. Kroonilist obstruktiivset kopsuhaigust põeb Euroopas käesoleval ajal 30 miljonit inimest. Igal aastal diagnoositakse ELis ligikaudu 3,4 miljonit uut vähktõvejuhtu ning hinnangute kohaselt on 2025. aastaks Euroopas 29 miljonit diabeedihaiget.</PARA><PARA>Mittenakkuslikud haigused on ülemaailmne oht, millele tuleb reageerida ülemaailmsel tasandil. Seetõttu otsustas ÜRO Peaassamblee 2010. aasta mais korraldada 19.–20. septembril 2011. aastal riigipeade ja valitsusjuhtide osalusel tippkohtumise mittenakkuslike haiguste ennetamise ja tõrje teemal. On väga oluline, et EL tippkohtumise õnnestumisele kaasa aitaks, et peatada ülemaailmne mittenakkuslike haiguste epideemia.</PARA><PARA>Milliseid meetmeid kavatseb komisjon võtta, arvestades, et Euroopas on kõige rohkem mittenakkuslike haiguste põdejaid maailmas, et tagada ELi juhtiv roll õiglase strateegia väljatöötamisel mittenakkuslike haiguste teemalisel ÜRO tippkohtumisel 2011. aasta septembris?</PARA><PARA>Milliseid meetmeid kavatseb komisjon võtta, et tagada tippkohtumise tulemuste asjakohane rakendamine Euroopa Liidus?</PARA></CONTENT></QUEST>