<QUEST><TI><TI-INTRO>SUULINE KÜSIMUS ARUTELUGA <QREF QID="O-2006-0106">O-0106/06</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="24087">Marcin Libicki</PERSON> <COMMITTEE COMMID="827">Petitsioonikomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0106">Teema: Varosha seaduslikele elanikele tagastamise arvamine Küprose türgi kogukonna isolatsiooni lõpetamise ulatuslike meetmete hulka</OBJECT><CONTENT><PARA>Otsus, mis võeti vastu pärast petitsiooni 733/2004 arutelu petitsioonikomisjonis, esitada suuliselt vastatav küsimus, mis käsitleb Famagusta kinnise ala (Varosha) seaduslikele elanikele tagastamise arvamist komisjoni esitatud Küprose türgi kogukonna isolatsiooni lõpetamise ulatuslike meetmete hulka<U>.</U></PARA><PARA>Ettepanek võtta vastu nõukogu määrus, millega luuakse rahalise toetuse programm Küprose türgi kogukonna majandusarengu soodustamiseks, on üks neljast dokumendist, milles esitatakse ulatuslikud meetmed Küprose türgi kogukonna isolatsiooni lõpetamiseks. Ettepanekule lisatud seletuskirjas öeldakse: &quot;Toetusprogrammi eesmärgiks on aidata kaasa Küprose taasühendamisele, toetades majanduslikku ja sotsiaalset arengut ning keskendudes seejuures eelkõige saare majanduslikule integreerimisele acquis' ülevõtmise kaudu ning kahe kogukonna vaheliste kontaktide ja Euroopa Liiduga suhtlemise edendamisele.&quot;</PARA><PARA>27. veebruari 2006. aasta otsusega otsustas üldasjade nõukogu paluda komisjonil jätkata jõupingutusi Küprose türgi kogukonnale tulutoova otsekaubanduse kehtestamiseks, lähtudes Luksemburgi eesistumise ajal peetud läbirääkimistest, kui arutluse all oli Famagusta kinnine ala (Varosha) ja sadam ning otsekaubandust käsitlev määrus. </PARA><PARA>Famagusta (Varosha) kinnine ala on hetkel täiesti kasutu. See põhjustab ümberasustatud elanikele ja nende järeltulijatele üksnes vaeva, takistab linna üldist majanduslikku taaselustamist ning ei soodusta usalduse tekitamist Küprose kogukondade vahel.</PARA><PARA>Kuidas kavatseb komisjon jätkata lähtuvalt ülalmainitud otsusest, et võimaldada Famagusta kinnise ala tagastamist selle seaduslikele elanikele?</PARA></CONTENT></QUEST>