<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000271">O-000271/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96735">Patrick Le Hyaric</PERSON>, <PERSON ID="28514">Kyriacos Triantaphyllides</PERSON>, <PERSON ID="28407">Willy Meyer</PERSON>, <PERSON ID="96741">Sabine Wils</PERSON>, <PERSON ID="28511">Bairbre de Brún</PERSON>, <PERSON ID="26851">Nikolaos Chountis</PERSON>, <PERSON ID="96748">Cornelis de Jong</PERSON>, <PERSON ID="96820">Marisa Matias</PERSON>, <PERSON ID="28406">Miguel Portas</PERSON>, <PERSON ID="96881">Elie Hoarau</PERSON>, <PERSON ID="28215">Jacky Hénin</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000271">Teema: Näljastreiki pidavate Palestiina vangide olukord Iisraelis</OBJECT><CONTENT><PARA>Iisrael on kirjutanud alla Genfi (IV) konventsioonile, mille artikli 119 kohaselt ei või üksikvangistus kesta kauem kui kolmkümmend päeva, olenemata rikkumise liigist, ka juhul, kui vangistatu vastutab karistuse mõistmise ajal mitme distsipliinirikkumise eest, sõltumata sellest, kas need rikkumised on omavahel seotud või mitte. Artikliga 116 on vangidele ettenähtud õigus võtta vastu külalisi, eriti lähedasi sugulasi.</PARA><PARA>Alates 28. septembrist peavad üle 5000 Iisraelis kinnipeetud palestiinlase (nende seas on naised, lapsed ning poliitilised esindajad, sealhulgas parlamendiliikmed Marwan Barghouti ja Ahmed Saadat) näljastreiki, protesteerides üksikvangistuse ning kinnipidamistingimuste halvenemise vastu. Vanglaasutused on määranud karme karistusi ja võtnud pretsedendituid meetmeid, mis on toonud kaasa vangide protestilaine ning mässu okupatsioonivõimu kõikide vanglaeeskirjade vastu.</PARA><PARA>Kas komisjon kavatseb hinnata, kas palestiina vangide vangistustingimused on inimõiguste austamisega kooskõlas, pidades silmas, et ELi–Iisraeli assotsieerimislepingu artiklis 2 sätestatakse, et ELi ja Iisraeli vahelised suhted põhinevad inimõiguste austamisel ja demokraatia põhimõtetel, millele toetub nende sise- ja välispoliitika ning on assotsieerimislepingu lahutamatu osa?</PARA></CONTENT></QUEST>