<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000156">O-000156/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96852">Cornelia Ernst</PERSON>, <PERSON ID="96646">Helmut Scholz</PERSON>, <PERSON ID="37676">Søren Bo Søndergaard</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000156">Teema: Austraalia, USA ja Kanadaga toimuvate broneeringuinfo kasutamise ja edastamise teemaliste läbirääkimiste hetkeseis</OBJECT><CONTENT><PARA>1.  Kas komisjonil oleks võimalik üksikasjalikult selgitada, kuidas ta hindab ELi ja Austraalia vahelise broneeringut käsitleva lepingu vastavust põhiõigustele ja ELi seadusandlusele, samuti Euroopa Parlamendi resolutsioonides <ANCHOR ID="1" FAMILY="TA" TYPE="P7-TA" YEAR="2010" NUMBER="0144">P7_TA(2010)0144</ANCHOR> ja <ANCHOR ID="2" FAMILY="TA" TYPE="P7-TA" YEAR="2010" NUMBER="0397">P7_TA(2010)0397</ANCHOR> sätestatud kriteeriumidele? Kas komisjon võiks eeskätt selgitada, kuidas ta on teinud kindlaks, et broneeringuandmete kogumine ja kasutamine vastab vajalikkuse ja proportsionaalsuse õigusnormidele?</PARA><PARA>2.  Kas komisjonil oleks võimalik selgitada, kuidas ta kavatseb ELi toimimise lepingu artiklit 218 arvesse võttes rakendada ELi ja Austraalia vahelise lepingu artikleid 23 ja 25 (vaidluste lahendamisel, peatamisel ja lõpetamisel), juhul kui Euroopa Parlament hääletab absoluutse enamusega kõnealuste artiklite kohaldamise poolt?</PARA><PARA>3.  Arvestades, et Austraalia seadus näeb lennuettevõtjatele ette broneeringuinfo (PNR-andmete) edastamist, on ELi ja Austraalia vahelise lepingu eemärk vaid tagada, et andmete edastamine toimuks vastavalt isikuandmete kaitset käsitlevatele ELi õigusaktidele. Kas komisjon nõustub, et ELi toimimise lepingu artikkel 16 on nõukogu otsusele piisav õiguslik alus?</PARA><PARA>4.  Arvestades, et ühtne kokkulepitud isikuprofiili definitsioon, mille aluseks on kehtivad rahvusvahelised dokumendid, võiks aidata hinnata seoseid broneeringuinfo kogumise ja töötlemise ning profiilide koostamise vahel – kas komisjon nõustuks sellist definitsiooni välja töötama?</PARA><PARA>5.  Kas komisjon võiks USA ja Kanadaga peetavate edasiste läbirääkimiste tulemuste ootuses anda teavet üldiste kriteeriumide kohta, millega tagatakse vajalikkuse ja proportsionaalsuse põhimõtete järgimine, eeskätt andmete säilitamise ja kohaldamisaja osas? Kas komisjon võiks anda täieliku ülevaate võimalikest kahepoolsetest kokkulepetest USA ja liikmesriikide vahel koos viitega broneeringuinfo edastamise kohta? Kas komisjon võiks anda selgitusi seoses lähiajal esitatavate õigusaktidega, milles on säte broneeringuinfo süstemaatilise edastamise kohta Kanadast USAsse?</PARA><PARA>6.  Kas komisjon võiks selgitada seoseid USA Secure Flight programmi ja broneeringuinfo andmete kogumise vahel?</PARA><PARA>7.  Kas komisjon leiab, et USA ametivõimude sagedased ajutised süsteemi sisenemised ,,PULL” meetodil nende lennuettevõtete süsteemidest, mis kasutavad juba „PUSH“ meetodit, on kooskõlas USAga sõlmitud lepingu sätetega? </PARA><PARA>8.  Kas läbirääkimised komisjoni ja Ameerika Ühendriikide vahel jätkuvad?</PARA><PARA>9.  Kas komisjon tagab, et broneeringuinfo edastamine USAle, Kanadale ja Austraaliale ei kahjusta mitte mingitel tingimustel ELi kodanike põhivabadust reisida nendesse riikidesse? Kas kokkuleppe projekt sisaldab viidet kõnealuse põhilise inimõiguse kohta, mis on kirjas ÜRO kodaniku- ja poliitiliste õiguste rahvusvahelises paktis (ICCPR) ja Euroopa Liidu põhiõiguste hartas?</PARA></CONTENT></QUEST>