<QUEST VERSION="2"><TI><TI-INTRO>Infotunni küsimus <QREF QID="H-2011-000186">H-000186/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 mai osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000186">Teema: Süvenevad probleemid meremeeste kindlustusfondide maksejõuetusega</OBJECT><CONTENT><PARA>Pärast Kreeka partei PASOK juhatuse sekkumist otsustas NATi (meremeeste pensionifond) juhatus 18. aprillil 2011 häälteenamusega – meremeeste organisatsioonide esindajad hääletasid vastu – pikendada kontserni LOUIS äriühingule Core Marine kuuluva kruiisilaeva Louis Cristal sõiduluba, mille kehtivus lõppes 16. aprillil 2011, muutes sellega oma varasemat, 11. aprillil 2011 tehtud otsust. Laev võlgneb NATile 2 406 750,08 USA dollarit ja 175 222,08 USA dollarit tööandja kindlustusmakseid ja meremeeste kindlustusmakseid, mida tööandja tegelikult seadusevastaselt omastab, sest ta on need palkadest kinni pidanud ja keeldub nende tasumisest. Meremeeste liidud on vastu kontserni kavatsusele võlga maksta kindlustusmaksete kasutamisega, mida on kokku 19 miljonit USA dollarit. Samal ajal soovitab valitsus välja kuulutada NATi maksujõuetus – käesoleval aastal ulatub selle puudujääk 1 314 771 141 euroni – ning vähendab oluliselt meremeeste ja kõikide töötajate palku ja pensione.</PARA><PARA>Kuidas suhtub komisjon Kreeka valitsuse kavatsusse tühistada laevaomanike kindlustusmaksed NATile, võttes eriti arvesse asjaolu, et see raha on meremeeste palkadest kindlustusmaksetena juba kinni peetud?</PARA></CONTENT></QUEST>