<QUEST><TI><TI-INTRO>SUULINE KÜSIMUS <QREF QID="H-2009-0404">H-0404/09</QREF></TI-INTRO><TI-SESSION>Küsimuste tunniks osaistungjärgul - november 2009</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28257">Ivo Belet</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0404">Teema: Võitlus dopinguga ja sportlaste teated oma asukoha kohta</OBJECT><CONTENT><PARA>Belgias tekitas märkimisväärset jahmatust, et mõnele tennisistile määrati üheaastane võistluskeeld, kuna nad ei olnud nõuetekohaselt täitnud oma asukoha teatavakstegemise vorme.</PARA><PARA>Süütute sportlaste suhtes on oma asukohast teavitamise nõue juba iseenesest äärmuslik ning tekitab rohkesti küsimusi nende eraelu puutumatuse võimaliku rikkumise kohta.</PARA><PARA>Sportlaste karistamine üheaastase võistluskeeluga selle eest, et nad ei esitanud oma asukoha andmeid piisava täpsusega, läheb vastuollu proportsionaalsuse põhimõttega, sest need sportlased ei ole mingil moel dopingut kasutanud.</PARA><PARA>Kuna ainus viis vastumeetmeid võtta on esitada kaebus Spordi Arbitraažikohtule, ei ole sportlastel kerge seda võimalust kasutada.</PARA><PARA>Kuidas komisjon hindab seda olukorda, võttes arvesse Meca-Medina juhtumi puhul määratud võistluskeelde?</PARA><PARA>Kas komisjon nõustub, et asukohast teavitamise nõude rikkumise eest määratud karistuse raskus ja edasikaebekord peaks olema Euroopa Liidu ja rahvusvahelisel tasandil paremini koordineeritud?</PARA><PARA>Kas komisjon kavatseb selles suhtes meetmeid võtta?</PARA></CONTENT></QUEST>