<QUEST><TI><TI-INTRO>SUULINE KÜSIMUS ARUTELUGA <QREF QID="O-2007-0023">O-0023/07</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4562">Giuseppe Gargani</PERSON> <COMMITTEE COMMID="823">Õiguskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0023">Teema: Autoriõigusega seotud maksud</OBJECT><CONTENT><PARA>Volinik McCreevy väitis 21. novembril 2006. aastal pöördumises õigusasjade komisjoni poole, et „komisjon esitab peagi algatuse autoriõigusega seotud maksude osas. ... [Me] tunneme muret, et mõnede õiglaste hüvituskavade kehtimine võib takistada siseturul kauplemist. Me sooviks teada, kas tarbijatele ikka pakutakse nii õiglast tehingut nagu peaks, ja kas autoriõigusega kaitstud tööde kaitsmisel ikka võetakse täiel määral arvesse tehniliste vahendite kasutamise kasvu. Me usume, et suurem selgus ja aruandekohustus kavade toimimise osas oleks kõikide sidusrühmade huvides.”</PARA><PARA>Vähem kui kuu aja pärast teatas president Barroso, et kavandatud initsiatiiv – soovitus – on tühistatud.</PARA><PARA>Kas komisjon selgitaks, miks see samm astuti ja kas see oli tingitud poliitilisest survest mõne konkreetse liikmesriigi või -riikide poolt, ning missuguseid samme ta nüüd kavandab, et vältida õiguskomisjonile peetud kõnes nimetatud takistusi siseturul kauplemisel?</PARA><PARA>Arvestades selle küsimuse ilmset poliitilist tundlikkust, kas komisjon ei leia, et pigem oleks targem teha õigusloomealane ettepanek kaasotsustamismenetluse raames, kus demokraatlikud institutsioonid saavad sõna sekka öelda, selle asemel et võtta vastu kaheldava tõhususe ja seaduslikkusega mittesiduv õigusakt ilma mingi demokraatliku seadustamiseta?</PARA><PARA>Juhul, kui komisjon kavatseb selles valdkonnas samme astuda, <BRK/></PARA><PARA><LIST TYPE="UL"><ITEM>kas ta kaaluks maksude piiramist   teatud protsendini müügihinnast (näiteks 5%)? <BRK/></ITEM></LIST></PARA><PARA><LIST TYPE="UL"><ITEM>kas oleks lubatav, et maksud   kataksid kõikvõimalikku varustust/masinaid jne, mida saab kasutada koopiate   valmistamiseks? <BRK/></ITEM></LIST></PARA><PARA><LIST TYPE="UL"><ITEM>kuidas reageeriks komisjon olukorrale   liikmesriikides, kus maksud ei laeku tegelikele autoriõigust omavatele   isikutele, vaid seda raha kasutatakse selle asemel üldise kultuuripoliitika   ja -programmide rahastamiseks? <BRK/> <BRK/></ITEM></LIST></PARA></CONTENT></QUEST>