<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0056">O-0056/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="2107">Jan Andersson</PERSON> <COMMITTEE COMMID="814">Tööhõive- ja sotsiaalkomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0056">Teema: Eakate väärkohtlemine</OBJECT><CONTENT><PARA>Üha enam nähakse eakate inimeste väärkohtlemises olulist ühiskonna probleemi, mis võib tõenäoliselt süveneda, kuna paljude riikide rahvastik vananeb kiiresti. Hinnanguliselt on koguni 10% eakatest kogenud ühel või teisel moel füüsilist, psühholoogilist, rahanduslikku/majanduslikku või vaimset väärkohtlemist kas koduses keskkonnas või hoolekandeasutustes. Hooldajatele tuleb rohkem tuge pakkuda, eriti neile, kes ei saa selle töö eest tasu, et tagada nõuetekohased võimalused ülalpeetavate hooldamiseks.</PARA><PARA>Euroopa Komisjon teatas märtsi alguses teatise vastuvõtmisest, mis käsitleb kõrgekvaliteedilist eakate hoolekannet ja eakate väärkohtlemise ennetamist. Teatise eesmärk oli käsitleda eakate väärkohtlemise põhjusi ja sellega seotud tähtsamaid küsimusi ning esitada aruanne eakate väärkohtlemise ennetamise ja sellega võitlemise strateegiate kohta. </PARA><PARA>Resolutsioonis Euroopa demograafilise tuleviku kohta tervitab Euroopa Parlament &quot;komisjoni kavatsust esitada 2008. aastal teatis vanemate inimeste väärkohtlemise kohta; kutsub üles töötama seoses selle teatisega välja globaalset strateegiat, milles nähakse ette laiaulatuslik erimeetmete ja teadlikkuse suurendamise kampaania selles valdkonnas&quot;.</PARA><PARA>1. Miks ei võtnud komisjon kavandatud teatist vastu 2008. aasta märtsis ja millal see esitatakse?</PARA><PARA>2. Kas teatis esindab laiahaardelist Euroopa Liidu strateegiat eakate väärkohtlemise ennetamisel ja selle probleemiga tegelemisel, mis sunniks liikmesriike tunnistama probleemi ulatust ja toetama nende jõupingutusi eakamate inimeste väärikuse kaitsmisel? </PARA><PARA>3. Kas komisjon peab sellega seoses silmas sobivaid abinõusid, näiteks teadlikkuse tõstmist, asjakohaste teadusprojektide rahastamist, hooldusasutuste ja koduhoolde kvaliteedistandardite määratlemist, kutseliste- ja koduste hooldajate koolitusmoodulite loomist ja viimastele rahalise toetuse andmist, mis hõlbustaks  liikmesriikidel, kes seda ei ole teinud, inimõigusi käsitlevate õigusaktide rakendamist nii era- kui ka riiklikes hooldekodudes asuvate inimeste suhtes ning liikmesriikidevaheliste heade tavade vahetamise korraldamist?</PARA></CONTENT></QUEST>