<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000026">O-000026/2012</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96858">Marie-Christine Vergiat</PERSON>, <PERSON ID="28514">Kyriacos Triantaphyllides</PERSON>, <PERSON ID="96748">Cornelis de Jong</PERSON>, <PERSON ID="109649">Mikael Gustafsson</PERSON>, <PERSON ID="96735">Patrick Le Hyaric</PERSON>, <PERSON ID="26851">Nikolaos Chountis</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000026">Teema: ELi ühinemine Euroopa inimõiguste ja põhivabaduste kaitse konventsiooniga</OBJECT><CONTENT><PARA>Euroopa inimõiguste ja põhivabaduste kaitse konventsioon loodi pärast Teist maailmasõda, et kaitsta demokraatiat, õigusriigi põhimõtet, inimõigusi ja põhivabadusi Euroopas. See annab üksikisikutele mehhanismi, mille kaudu nad saavad nõuda põhiõiguste rikkumise eest vastutavatelt valitsustelt aru andmist Euroopa Inimõiguste Kohtus.</PARA><PARA>EL on alati omistanud Euroopa inimõiguste ja põhivabaduste kaitse konventsioonile väga suurt tähtsust, mida näitab asjaolu, et riigi ühinemine Euroopa Nõukoguga ning Euroopa inimõiguste ja põhivabaduste kaitse konventsiooniga on ELiga ühinemise eeltingimus. Lisaks sellele on EL soovinud pikka aega ühineda Euroopa inimõiguste ja põhivabaduste kaitse konventsiooniga ja ühinemise nõue on nüüd sätestatud Euroopa Liidu lepingu artiklis 6. </PARA><PARA>Komisjon on pidanud Euroopa Nõukoguga läbirääkimisi ELi ühinemise üle Euroopa inimõiguste ja põhivabaduste kaitse konventsiooniga. Jõutud on lepingu eelnõuni, kuid nähtavasti vaidlustab mõni Euroopa valitsus tulemused, seades sellega ohtu kogu ühinemisprotsessi.</PARA><PARA>Kas nõukogu saab vastata järgmistele küsimustele:</PARA><PARA>- milline on ELi Euroopa inimõiguste ja põhivabaduste kaitse konventsiooniga ühinemise üle peetavate läbirääkimiste hetkeseis, kokkuleppe projekti sisu ning millised on nõukogu ettepanekud, arutelud ja seisukohad?</PARA><PARA>- milline on ühinemislepingu ratifitseerimisprotsessi ja ELi Euroopa inimõiguste ja põhivabaduste kaitse konventsiooniga ühinemise kavandatud ajakava?</PARA><PARA>- millised on liikmesriikide vahel peetavate arutelude tulemused nõukogus ning millised on ELi ja liikmesriikide ettepanekud ja seisukohad Euroopa Nõukogu institutsioonides ja nendega seoses Euroopa inimõiguste ja põhivabaduste kaitse konventsiooniga ühinemise teemal?</PARA></CONTENT></QUEST>