<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0169">O-0169/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="96677">Cecilia Wikström</PERSON>, <PERSON ID="96670">Louis Michel</PERSON>, <PERSON ID="97086">Sonia Alfano</PERSON>, <PERSON ID="34235">Stanimir Ilchev</PERSON>, <PERSON ID="28208">Nathalie Griesbeck</PERSON>, <PERSON ID="1965">Jan Mulder</PERSON><BRK/>fraktsiooni <GRPOL GRPOLID="1119">ALDE</GRPOL> nimel</TI-AUTHOR></TI><OBJECT OBJID="OBJ0169">Teema: Liikmesriikides varjupaigataotluste läbivaatamisel tekkivate finantskulude kohta teabe edastamine</OBJECT><CONTENT><PARA>Komisjoni aruanne Euroopa Parlamendile ja nõukogule 1. detsembri 2005. aasta direktiivi 2005/85/EÜ (liikmesriikides pagulasseisundi omistamise ja äravõtmise menetluse miinimumnõuete kohta) kohaldamise kohta esitati käesoleva aasta 8. septembril. </PARA><PARA>Aruandest selgub, et kõnealust 2005. aasta direktiivi tuleks kindlasti muuta. </PARA><PARA>Liikmesriikide kasutatavad menetlused on väga erinevad, mistõttu on väga erinev ka varjupaigataotlejate vastuvõtmise kvaliteet.</PARA><PARA>Lisaks on aruandes rõhutatud, et nn <I>frontloading</I>, mis seisneb esimese astme otsuste kvaliteedi parandamises, võimaldaks teatud aja jooksul vähendada süsteemi kulusid. Esimese astme menetlusse panustamine, nagu on ümberkorraldusena soovitatud, annaks võimaluse juba varajases staadiumis välja selgitada isikud, kellele võiks laieneda rahvusvaheline kaitse ja kellele mitte. Sel moel väheneksid märkimisväärselt liikmesriikide kulud, mis on seotud kehtivas direktiivis ette nähtud abi pakkumisega. Samuti annaks see rahvusvahelist kaitset omavatele isikutele võimaluse vastuvõtjariigis kiiremini integreeruda ja riigi majandusse oma panus anda. </PARA><PARA>Käesoleva aasta 29. septembril toimunud tehnilisel koosolekul leidis komisjon, et liikmesriigid pole 2005. aasta direktiivi kohaldamisega kaasnenud finantskulude kohta (suulise tõlke teenuse ja õigusabi võimaldamine jne) andnud piisavalt konkreetset teavet. </PARA><PARA>Samas on äärmiselt oluline nende kulude kohta teavet saada, et oleks võimalik anda usaldusväärne ja täpne hinnang summade kohta, mille arvelt ümberkorralduste abil oleks võimalik pikaajalises plaanis säästa. </PARA><PARA>Kas nõukogu võiks esitada komisjonile ja Euroopa Parlamendile teabe finantskulude kohta, mis on liikmesriikides varjupaigataotluste läbivaatamisel tekkinud?</PARA></CONTENT></QUEST>