<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000300">O-000300/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96849">Alain Cadec</PERSON>, <PERSON ID="1993">Carmen Fraga Estévez</PERSON>, <PERSON ID="28117">Jim Higgins</PERSON>, <PERSON ID="96767">Werner Kuhn</PERSON>, <PERSON ID="96902">Maria do Céu Patrão Neves</PERSON>, <PERSON ID="96898">Ioannis A. Tsoukalas</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000300">Teema: Euroopa vesiviljelus</OBJECT><CONTENT><PARA>Euroopa vesiviljelustööstus on loonud ligikaudu 17 000 ettevõtet, mis on omakorda võimaldanud umbes 65 000 otsest ja kaudset töökohta.</PARA><PARA>Vesiviljelustoodete ülemaailmse suure nõudluse juures moodustab ELi toodang maailma vesiviljelustoodangust ainult 2%, samas kui tema sisetarbimine on rohkem kui 5 miljonit tonni aastas, mistõttu tuleb kaks kolmandikku vajadusest katta ELi mittekuuluvatest riikidest imporditud toodetega.</PARA><PARA>Oma hiljutises ettepanekus ühise kalanduspoliitika reformi kohta tunnistas komisjon isegi, et 2002. aastal käivitatud Euroopa vesiviljeluse arengu strateegia ei ole loodetud eesmärki täitnud, kuid märkis seejuures selle sektori suurt olulisust toiduainetega kindlustatuse, tööhõive edendamise ja hea ruumilise planeerimise tagamisel. Siiski ei ole uues ettepanekus sõnagi juttu sellest, et vesiviljeluses on vaja kvalitatiivseid kriteeriume. Samuti jätab ettepanek vesiviljeluse arendamise liikmesriikide ülesandeks, kuigi tungivalt oleks vaja üleeuroopalist raamistikku.</PARA><PARA>1. Kuidas kavatseb komisjon luua tingimused vesiviljeluse säästvaks arenguks, võttes arvesse keskkonnaeeskirjadega seotud õigusraamistikku?</PARA><PARA>2. Ühise kalanduspoliitika reform võimaldab asetada vesiviljeluse kalandussektori toodete tarnebilansi ja muude Euroopa 2020. aasta strateegia eesmärkidega seoses kesksele kohale. Milliseid meetmeid kavatseb komisjon selleks võtta?</PARA><PARA>3. Kuidas kavatseb komisjon ergutada ulatusliku või integreeritud vesiviljeluse arengut nii, et vähendada kalavalkude vajadust kalakasvandustes?</PARA><PARA>4. Varem tabas vesiviljelussektorit tõsine turukriis. Praegusel ajal mõjutavad vesiviljelusturgu imporditud, odavad ja madalakvaliteedilised tooted, mis ei vasta samadele keskkonna-, sotsiaalsetele ja sanitaarnõuetele kui Euroopa tooted. Kuidas kavatseb komisjon tõkestada ühise turukorralduse raames kõlvatut konkurentsi?</PARA><PARA>5. Millise märgistusregistri ja milliseid vesiviljelustoodete sertifitseerimiskavasid kavatseb komisjon ühise turukorralduse raames luua? Kas komisjon võiks ka näidata, kuidas kavatsetakse tagada imporditud vesiviljelustoodete piisav ja usaldusväärne märgistamine?</PARA><PARA>6. Kas komisjon kavatseb rahvusvahelisel turul konkurentsivõime tagamiseks luua õigusraamistiku, mille eesmärk on võimaldada Euroopa vesiviljeluse kasvu ning selle toodangu suurendamist ja mitmekesistamist?</PARA><PARA>7. Heameelt saab tunda uue vesiviljeluse nõuandekomitee asutamise ettepaneku üle. Millal alustab see komitee tööd, mis on tema tegevuse eesmärk, milline on tema ülesehitus ning kuidas seda komiteed rahastatakse?</PARA></CONTENT></QUEST>