<QUEST><TI><TI-INTRO>SUULINE KÜSIMUS <QREF QID="H-2010-0031">H-0031/10</QREF></TI-INTRO><TI-SESSION>Küsimuste tunniks osaistungjärgul - veebruar 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="5729">Kathleen Van Brempt</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0031">Teema: Opeli restruktureerimine ja Antwerpeni tehase sulgemine</OBJECT><CONTENT><PARA>Opeli juhtkond teatas 21. jaanuaril 2010 oma kavatsusest sulgeda lõplikult ettevõtte Antwerpeni tehas. See on kooskõlas Opeli restruktureerimisplaaniga Euroopas. Ka teistes riikides planeeritakse koondamisi, kuid mitte kuskil mujal ei kavatseta tehaseid sulgeda. Mul on hea meel, et 2009. aasta sügisel selgitas komisjon järjekindlalt, et liikmesriikidele antav abi peab alati olema kooskõlas riigiabi eeskirjadega ja selleks peavad olema selgepiirilised majanduslikud kriteeriumid. Muu hulgas tähendab see seda, et sellist abi ei tohi siduda teatavate asutuste sulgemata jätmisega, vaid et restruktureerimine peab olema kooskõlas GMi esitatud äriplaaniga. Kas GM esitas komisjonile sellise äriplaani? Mida saab komisjon teha selleks, et sundida GMi seda esitama? Millal komisjon nõuab võimalust seda plaani kontrollida? Kuidas kavatseb komisjon plaani kontrollimisel kindlaks teha, kas liikmesriikidelt restruktureerimiseks saadud abi oli õiguspärane?</PARA></CONTENT></QUEST>