<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000099">O-000099/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96821">Rui Tavares</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON><BRK/>fraktsiooni <GRPOL GRPOLID="2950">GUE/NGL</GRPOL> nimel</TI-AUTHOR></TI><OBJECT OBJID="OBJ000099">Teema: Liikmesriikide reaktsioon rändevoogudele ja põgenike olukord</OBJECT><CONTENT><PARA>Pärast seda, kui Itaalia valitsus oli allkirjastanud määruse, millega lubatakse ametiasutustel väljastada ajutised elamisload 25 800 Tuneesia immigrandile, kes on pärast Tuneesia režiimi kokkuvarisemist saabunud Lampedusale, kehtestas Prantsusmaa eelmisel nädalal piirikontrolli ja peatas rongiliikluse piiril Itaaliaga (Ventimiglia lähedal). Migratsiooniteemaline vaidlus Prantsusmaa ja Itaalia vahel on negatiivselt mõjutanud liikumisvabadust ELis ja võib seda veelgi kahjustada.</PARA><PARA>Olukord Põhja-Aafrikas ei ole vahepeal leevenenud ning tuhandete põgenike jaoks on olukord Liibüas endiselt väga ohtlik. EL ja liikmesriigid peavad sellise olukorra lahendamiseks tegema rohkem koostööd, et jõuda tegelike lahendusteni eelkõige kaitsetute inimeste huve silmas pidades.</PARA><PARA>– Pidades silmas käimasolevat seadusandlikku menetlust, mille eesmärk on kehtestada hindamismehhanism Schengeni acquis' kohaldamise kontrollimiseks, kuidas kavatseb nõukogu tagada, et sätteid kontrolli kaotamise kohta sisepiiridel järgitakse täies ulatuses?</PARA><PARA>– Mida kavatseb nõukogu teha, et toetada humanitaarkoridori avamist põgenike evakueerimiseks Liibüast ja nende ümberasustamiseks ELis?</PARA><PARA>– Mida kavatseb nõukogu selle tagamiseks teha, et kiiremas korras võetaks kaasotsustamismenetluse alusel vastu otsus ümberasustamise kohta ning et üldisemas plaanis ELi ühine varjupaigasüsteem saaks 2012. aastaks teoks?</PARA></CONTENT></QUEST>