<QUEST VERSION="2"><TI><TI-INTRO>Infotunni küsimus <QREF QID="H-2010-0467">H-0467/2010</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2010 oktoober osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="36281">Silvia-Adriana Ţicău</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0467">Teema: Ühtse Euroopa taeva loomise hetkeseis</OBJECT><CONTENT><PARA>Määrusega (EÜ) nr 1070/2009<FNREF/>, millega parandatakse Euroopa lennundussüsteemi toimivust ja jätkusuutlikkust, kohustatakse liikmesriike võtma kõik vajalikud meetmed, et tagada funktsionaalsete õhuruumiosade rakendamine hiljemalt 4. detsembril 2012. Määruse eesmärk on saavutada lennuliikluse korraldamise süsteemi vajalik läbilaskevõime ja tõhusus ühtses Euroopa taevas, säilitada ohutuse kõrge tase, anda panus lennundussüsteemi üldisesse toimivusse ja vähendada keskkonnamõju.</PARA><PARA>Komisjoni 29. juuli 2010. aasta määruses nr 691/2010<FNREF/> kehtestatakse aeronavigatsiooniteenuste ja võrgufunktsioonide tulemuslikkuse kava. Esimene võrdlusperiood algab 1. jaanuaril 2012, 12. augustil 2010 nimetas komisjon ametisse funktsionaalsete õhuruumiosade süsteemi koordinaatori ja viimastel aastatel on komisjon eraldanud olulisi summasid funktsionaalsete õhuruumiosade kindlaksmääramiseks üleeuroopalisele transpordivõrgule ettenähtud eelarve raames. Kas komisjon võiks seda arvesse võttes anda teavet selle kohta, kui kaugel on funktsionaalsete õhuruumiosade kindlaksmääramise protsess ja täpsustada, kas ühtse Euroopa taeva rakendamiseks ettenähtud ajakavast suudetakse kinni pidada?</PARA><FN FNID="FN1">  ELT L 300, 14.11.2009, lk 34.</FN><FN FNID="FN2">  ELT L 201, 3.8.2010, lk 1.</FN></CONTENT></QUEST>