<QUEST VERSION="2"><TI><TI-INTRO>Suuliselt vastatav küsimus <QREF QID="O-2010-0211">O-0211/2010</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96930">Vital Moreira</PERSON>, <PERSON ID="1403">David Martin</PERSON><BRK/><COMMITTEE COMMID="2859">Rahvusvahelise kaubanduse komisjon</COMMITTEE>i nimel</TI-AUTHOR></TI><OBJECT OBJID="OBJ0211">Teema: Majanduspartnerluse vaheleping ühelt poolt Euroopa Ühenduse ja teiselt poolt Vaikse ookeani piirkonna riikide vahel</OBJECT><CONTENT><PARA>Fidži ja Paapua Uus-Guinea allkirjastasid majanduspartnerluse vahelepingu, mis näeb ette märkimisväärseid erinevusi kahe riigi liberaliseerimise ajakavas. Millist mõju need võetud kohustused avaldavad nende riikide impordi- ja ekspordimudelitele? Millist mõju need avaldavad kaubandussuhetele Austraalia ja Uus-Meremaaga?</PARA><PARA>Mida kavatseb nõukogu teha selleks, et kooskõlastada ühelt poolt majanduspartnerluse vahelepingute sõlmimine nende sõlmimisest kõige enam huvitatud riikidega ja teisalt piirkondlik lõimumine?</PARA><PARA>Kuidas nõukogu tagab selle, et majanduspartnerluse vaheleping ei vähendaks poliitilist huvi Vaikse ookeani piirkonna majandusliku integratsiooni vastu ja ka üldsuse entusiasmi selle suhtes? </PARA><PARA>Maailma Kaubandusorganisatsiooni Fidžit käsitleva kaubanduspoliitika ülevaate kohaselt on ELi ranged kalaekspordi päritolureeglid võimalusi väga palju piiranud. Majanduspartnerluse vahelepinguga on eeskirju leevendatud selliselt, et kodumaised töötlejad võivad kasutada mujalt pärit tooteid. Kuidas nõukogu kavatseb Euroopa Parlamendile aru anda päritolureegleid käsitlevate konkreetsete sätete rakendamise ja nende mõju kohta ELi kalamajandusele, töötleva tööstuse arengu kohta Paapua Uus-Guineas ja Fidžis ning Vaikse ookeani piirkonna kalavarude majandamise kohta? Kuidas nõukogu toetab edaspidi Vaikse ookeani piirkonna riike kalandussektori säästval arendamisel?</PARA><PARA>Kas nõukogu saab teisalt kinnitada, et Paapua Uus-Guinea ja Fidži annavad muudele laiema piirkonna kaubanduspartneritele, nagu Tai, Filipiinid, Taiwan ja Hiina, juurdepääsu oma kalavetele, aga ELi kalalaevadele juurdepääsu ei anna? Kas nõukogu oskab hinnata, kuidas mõjutab majanduspartnerluse vaheleping liidu kalamajandust ja eelkõige konservitööstust? Kas on olemas viiteid selle kohta, kuidas see mõjutab AKV ja üldise soodustuste süsteemi (GSP+) riikide konservitööstust?</PARA><PARA>Kuidas kavatseb nõukogu tagada selle, et tulevased kõikehõlmavad majanduspartnerluslepingud aitavad edendada piirkondlikku lõimumist?</PARA><PARA>Milliseid meetmeid kavatseb nõukogu võtta, et parandada eelkõige naiste tööhõivevõimalusi Vaikse ookeani piirkonna riikides? Kas nõukogu toetab Fidži suhkrusektorile antud, kuid praegu peatatud finantsabi maksmise jätkamist, juhul kui seal tegelikult rakendatakse nõutavaid häid valitsemistavasid? Kas nõukogu toetab kindlalt põhjaliku arengupeatüki lisamist kõigisse tulevastesse täiemahulistesse majanduspartnerluslepingutesse?</PARA></CONTENT></QUEST>