<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000004">O-000004/2012</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96902">Maria do Céu Patrão Neves</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR><TI-AUTHOR><PERSON ID="96790">Marek Józef Gróbarczyk</PERSON><BRK/>fraktsiooni <GRPOL GRPOLID="2969">ECR</GRPOL> nimel</TI-AUTHOR><TI-AUTHOR><PERSON ID="93624">Ulrike Rodust</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000004">Teema: Ühise kalanduspoliitika panus avalike hüvede tootmisse</OBJECT><CONTENT><PARA>Kalandussektori peamised tegevusalad on kalade tootmine, töötlemine ja turustamine. Lisaks peamisele eesmärgile, milleks on varustada turgu kvaliteetse proteiiniga, on kalandussektoril tänapäeval laiem ülesanne, mis annab täiendavaid sotsiaalseid, majanduslikke ja kultuurilisi hüvesid.</PARA><PARA>Peale püügisektori ja sellega seotud tegevuse on kalatööstus jagunenud mitmeks eri valdkonnaks, nagu kalastusturism (harrastuspüük), millega toetatakse rannikuturismi valdkonda ja laiendatakse niiviisi kalatööstuse mõju rannikuäärsete kogukondade sotsiaal-kultuurilisele identiteedile, ning vesiviljelus merede ja jõgede kalavarude uuendamiseks või hea kvaliteediga toiduainete tootmiseks Euroopa turu jaoks.</PARA><PARA>Kalandussektor on viimastel aastakümnetel tõestanud oma multifunktsionaalsust ning on nüüd seotud laiaulatusliku tegevusega, mis võimaldab luua otsest ja kaudset tööhõivet, edendada rannikualade sotsiaal-majanduslikku arengut ja toetada nende kultuurilist pärandit. Kalandussektori mõju gastronoomiale, folkloorile, museoloogiale ja kirjandusele on ilmne.</PARA><PARA>Võttes arvesse eespool mainitud tõsiasju, vastab kalandussektor Euroopa 2020. aasta strateegiale („Aruka, jätkusuutliku ja kaasava majanduskasvu strateegia”, KOM(2010)2020), mis nõuab jätkusuutlikku majanduskasvu (ressursitõhusama, loodussäästlikuma ja konkurentsivõimelisema majanduse edendamine) ja kaasavat majanduskasvu (kõrge tööhõivetasemega majanduse tugevdamine, et tagada sotsiaalne ja territoriaalne ühtekuuluvus), ning see vastab ka Rio+20 rohelise majanduse eesmärkidele (KOM(2011)0363).</PARA><PARA>1. Kas komisjon on teadlik kalandussektori multifunktsionaalsest olemusest ja selle panusest nii avalikesse hüvedesse kui ka Euroopa 2020. aasta strateegia ja Rio+20 eesmärkidesse? </PARA><PARA>2. Kuidas kavatseb komisjon integreerida kalandussektori lisandväärtuse ühise kalanduspoliitika reformi? </PARA></CONTENT></QUEST>