<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000146">O-000146/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4432">Claude Turmes</PERSON><BRK/>fraktsiooni <GRPOL GRPOLID="1107">Verts/ALE</GRPOL> nimel</TI-AUTHOR><TI-AUTHOR><PERSON ID="39317">Anni Podimata</PERSON>, <PERSON ID="28477">Fiona Hall</PERSON></TI-AUTHOR></TI><OBJECT OBJID="OBJ000146">Teema: Portugali abipaketi sätted taastuvenergia toetuskavade läbivaatamise kohta</OBJECT><CONTENT><PARA>Oma hiljutises teatises „Taastuvenergia: edusammud 2020. aasta eesmärgi täitmisel” ja volinik Oettingeri kirjas Itaalia valitsusele (15. aprill 2011) tunnistas komisjon vajadust toetada taastuvenergia sektori tehnoloogilist uuendamist ning tõdes, et praegu töös olevate projektide majanduslikku tasuvust mõjutavad muutused võivad ohustada ka investeeringute stabiilsust ja õõnestada investorite usaldust. </PARA><PARA>Sellele vaatamata kiitsid ELi rahandusministrid abipaketi 16. mail 2011 heaks ning allkirjastasid Rahvusvahelise Valuutafondi ja Portugaliga vastastikuse mõistmise memorandumi, kus nõutakse otsesõnu taastuvaid energiaallikaid käsitleva olemasoleva raamistiku läbivaatamist. Portugali valitsus peab taastuvaid energiaallikaid käsitlevate olemasolevate lepingute puhul hindama nende uuesti läbivaatamise võimalikkust madalamate soodustariifide seisukohalt ning esitama 2011. aasta neljandas kvartalis sellekohase aruande koos täiendavate uuringutega taastuvenergia toetuskavade tõhususe kohta. Vastastikuse mõistmise memorandum kohustab Portugali ka alandama uute lepingute soodustariife, ergutama tariife vähendades kulutuste kahandamist ning töötama välja alternatiivsed mehhanismid arenenumate tehnoloogiate jaoks, näiteks lisatasude kujul. </PARA><PARA>See on täpselt selline poliitiline suunamuutus, mis investorite usaldust õõnestab. Nagu volinik Oettinger Itaalia valitsusele kirjutas, mõjutaks selline poliitika praegu töös olevate projektide majanduslikku tasuvust ning rikuks tõenäoliselt nii siseriikliku õiguse üldprintsiipe kui ka ühenduse õigusnorme. Lisaks ohustab see ka valdkonna investeeringute stabiilsust, mis võib anda tagasilöögi majanduse taastumisele. </PARA><PARA>Milliseid meetmeid kavatseb nõukogu võtta tagamaks, et tema poliitikat ja soovitusi ei seataks ohtu eeskätt majanduse abipakettidega seoses. Kuidas kavatseb nõukogu sõlmitud lepingute uusi läbirääkimisi vältides tagada taastuvate energiaallikate stabiilse ja usaldusväärse investeerimisraamistiku? Kas nõukogu võiks kinnitada oma poliitilist seisukohta, mille kohaselt toetatakse Lõuna-Euroopa riike taastuvate energiaallikate maksimaalsel ärakasutamisel ning nende kasutamisel majanduse taastumise turgutamiseks ja töökohtade loomiseks? </PARA></CONTENT></QUEST>