<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0068">O-0068/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1985">Pervenche Berès</PERSON> <COMMITTEE COMMID="813">Majandus- ja rahanduskomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0068">Teema: ELi vastus riiklike investeerimisfondide esitatud väljakutsele</OBJECT><CONTENT><PARA>Riiklikud investeerimisfondid – riigi omanduses olevad investeerimisvahendid, mis investeerivad riiklike vahendite ülejääke – kasvavad kiiresti, nagu ka nende poolt põhjustatud poliitilised vastuolud ja võimalikud riskid.</PARA><PARA>Kõrge riskitasemega (subprime) hüpoteeklaenude kriis ja selle tagajärjed on ootamatult heitnud valgust ka riiklikele investeerimisfondidele. Nimetatud olukord lõi riiklikele investeerimisfondidele uusi võimalusi, ja mõned neist on tulnud appi mõnedele suurpankadele. </PARA><PARA>Tulles Euroopa tasandile, kas te ei arva, et praegused erinevad riiklikud algatused tekitavad vajaduse ELi-poolse koordineerimise järele, mis võiks ühendada liikmesriikide poolt välja töötatud eeskirjad, et kaitsta tõeliselt võrdset mänguruumi, tagades võimaluse reageerida tõhusalt ja õigeaegselt, juhul kui asi puudutab tundlikke sektoreid? Kas komisjon vaatab sellega seoses läbi liikmesriikide algatused ja nende kooskõla ELi õigusega? Kas ei oleks vajalik hinnata objektiivselt meie käsutuses olevat vahendite valikut (s.t tegevuse avalikkuse nõue, riiklike investeerimisfondide hääleõigus, kuldaktsiad, aktsionäride õigused) ja omada riigipiire ületavat ELi lähenemisviisi tundlikele sektoritele? Mida te arvate nimetatud fondide registreerimissüsteemist?</PARA><PARA>Millises ulatuses te peate vajalikuks täpsustada EÜ asutamislepingu artiklit 58, mis sätestab piirangud kapitali ja maksete liikumisele avaliku korra või avaliku julgeoleku alusel, et tagada täielikku kooskõla ELi huvide ja siseturu täiusliku toimimisega?</PARA><PARA>Kuidas peaks EL teie arvates käituma ülemaailmsel tasandil? Kas ta peaks olema eestvedajaks üldisele lähenemisviisile riiklike investeerimisfondide suhtes, edendades parimaid tavasid ja tegeledes lõpuks ka turu avatuse vastastikkusega?</PARA><PARA>Mida te arvate kindla ELi seisukoha eelnevast määratlemisest ja propageerimisest, eriti ülemaailmsetel läbirääkimistel?</PARA><PARA>Mida te arvate sellest, et viia läbi põhjapanev analüüs ülemaailmsete turgude toimimisest ja teha seejärel ettepanekud asjassepuutuvatele rahvusvahelistele foorumitele?</PARA><PARA>Kas teie arvates on vaja võtta meetmeid naftamonarhiate suhtes, kes viivad euro ja dollari vahetuskurssi veelgi rohkem tasakaalust välja, kuna müüvad naftat dollarite eest, mis reinvesteeritakse riiklike investeerimisfondide kaudu eurodes hoitavatesse varadesse?</PARA></CONTENT></QUEST>