<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0133">O-0133/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="96858">Marie-Christine Vergiat</PERSON>, <PERSON ID="96852">Cornelia Ernst</PERSON> ja <PERSON ID="28134">Eva-Britt Svensson</PERSON> <GRPOL GRPOLID="2950">GUE/NGL</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0133">Teema: Ebaseaduslike sisserändajate ja pagulaste väljasaatmiseks korraldatavad ühislennud sõjaolukorras olevatesse riikidesse</OBJECT><CONTENT><PARA>Teatavad liikmesriigid saatsid hiljuti ühiselt sundkorras Afganistani kodanikke tagasi Afganistani, kuigi selle riigi paljudes piirkondades valitseb sõjaolukord ning pidevalt pannakse toime surmavaid rünnakuid, eeskätt Kabulis. </PARA><PARA>Kas nõukogu ei arva, et selline väljasaatmine on vastuolus Euroopa Liidu põhiõiguste harta artikliga 19 ning Euroopa inimõiguste konventsiooni artikliga 3 ja konventsiooni protokolli nr 4 artikliga 4? Kui nõukogu nii arvab, siis millise seisukoha kavatseb ta võtta liikmesriikide suhtes, kes on saatnud või kavatsevad välja saata isikuid riikidesse, kus on ohus nende julgeolek, füüsiline turvalisus ja elu?</PARA><PARA>Kas nõukogu ei arva, et iga sellisesse olukorda sattunud inimene peaks kuuluma nõukogu 29. aprilli 2004. aasta direktiivi nr 2004/83/EÜ<FNREF FNIDREF="FN1"/> (miinimumnõuete kohta, mida kolmandate riikide kodanikud ja kodakondsuseta isikud peavad täitma, et saada pagulase või muul põhjusel rahvusvahelist kaitset vajava isiku staatus, ja antava kaitse sisu kohta) artikli 15 punkti c kohase täiendava kaitse alla?</PARA><PARA>Euroopa Ülemkogu kohtumisel 29. ja 30. oktoobril 2009 jõudsid riigipead ja valitsusjuhid kokkuleppele uurida võimalust korraldada Frontexi rahastamisel isikute tagasisaatmiseks korrapäraseid ühislende. Kas nõukogu ei arva, et selline praktika on vastuolus kahe konventsiooniga, millega liikmesriigid on liitunud: Genfi konventsiooni artikliga 33 ja Euroopa inimõiguste konventsiooni artikliga 3? Selle kohta on olemas Euroopa Inimõiguste Kohtu olulised otsused: kas nõukogu on seda meelde tuletanud liikmesriikidele, kes on isikuid tagasi saatnud riikidesse, kus on ohus nende julgeolek, füüsiline turvalisus ja elu? </PARA><PARA>Kas nõukogu ei arva, et sellised korrapärased lennud kujutavad endast tugevat kõrvalekallet ELi varjupaiga- ja rändepoliitikast?</PARA><PARA>Paljud sarnases olukorras olevad Afganistanist ja teistest riikidest saabunud pagulased ja varjupaigataotlejad ei esita taotlust seetõttu, et nad kardavad tagasisaatmist sellesse liikmesriiki, mille kaudu nad ELi sisenesid ning kus pagulasstaatust antakse väga vähestele. Kas nõukogu on sellega seoses hinnanud varjupaigataotlejate taotluste suunamist liikmesriiki, mille kaudu nad ELi sisenesid, ning varjupaigastaatuse saamise tingimusi igas liikmesriigis ? Kas nõukogu kavatseb teha lähimas tulevikus ettepaneku vaadata läbi määrus (EÜ) nr 343/2003<FNREF FNIDREF="FN2"/> (nn Dublini II määrus)?</PARA><FN FNID="FN1">  ELT L 304, 30.9.2004, lk 12.</FN><FN FNID="FN2">  ELT L 50, 25.2.2003, lk 1.</FN></CONTENT></QUEST>