<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0080">O-0080/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28266">Sophia in 't Veld</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96692">Leonidas Donskis</PERSON>, <PERSON ID="4398">Gianni Vattimo</PERSON> ja Baroness <PERSON ID="4529">Sarah Ludford</PERSON> <GRPOL GRPOLID="1119">ALDE</GRPOL> fraktsiooni nimel, <PERSON ID="97017">Ulrike Lunacek</PERSON>, <PERSON ID="28409">Raül Romeva i Rueda</PERSON>, <PERSON ID="4531">Jean Lambert</PERSON> ja <PERSON ID="96815">Judith Sargentini</PERSON> <GRPOL GRPOLID="1107">Verts/ALE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0080">Teema: Leedu seadus alaealiste kaitseks avaliku teabe kahjuliku mõju eest</OBJECT><CONTENT><PARA>14. juulil 2009. aastal kiitis Leedu parlament heaks niisuguse seaduse muudatused, mis käsitleb alaealiste kaitset avaliku teabe kahjuliku mõju eest. Seaduses on öeldud, et „avalik teave, mis propageerib homoseksuaalseid suhteid” ja mis „seab kahtluse alla perekondlikud väärtused”, avaldab „alaealiste arengule kahjulikku mõju”. Niisugune säte võrdsustab homoseksuaalsust käsitleva teabe kehalise vägivalla kujutamise, rängalt vigastada saanud inimkeha eksponeerimise ning enesevigastamisele ja enesetapule õhutava teabega. Kõnealuse seadusega kaasneb homoseksuaalsust käsitleva mis tahes teabe keelustamine, kui see on kättesaadav alaealistele. </PARA><PARA>Leedu president pani kõnealusele seadusele veto, kuna see olevat koostatud ebamääraselt ja ebaselgelt, ning palus parlamendil selle uuesti läbi vaadata, tagamaks, et see on kooskõlas „põhiseadusest tulenevate õigusriigi, õiguskindluse ja õigusliku selguse põhimõtetega ega ole vastuolus avatud ühiskonna ja pluralistliku demokraatia põhimõtetega”. Inimõigustega tegelevad valitsusvälised organisatsioonid ja Euroopa Parlamendi liikmed on korduvalt palunud, et ELi institutsioonid sekkuksid ja et Leedu parlament vaataks seaduseelnõu uuesti läbi, samal ajal kui konstitutsioonikohtule esitatakse apellatsioonkaebus. Lisaks vaadatakse sügisel läbi karistus- ja haldusmenetluse seadustiku muudatused, mille kohaselt tunnistatakse kuritegelikeks era- või juriidiliste isikute teod, millega „propageeritakse homoseksuaalsust” avalikes kohtades ning mille eest karistatakse kas ühiskondliku töö, kuni 1500 euro suuruse rahatrahvi või arestiga. </PARA><PARA>Kas komisjon on eespool nimetatud küsimusi Leedu ametivõimudega arutanud? Kas komisjon ei ole arvamusel, et niisugune seadus ja asjaomased muudatused ei ole kooskõlas rahvusvahelistes ja Euroopa konventsioonides sätestatud inimõiguste ja põhivabadustega, eriti sõnavabadusega, mis hõlmab õigust otsida, saada ja levitada teavet, samuti ELi õiguse ja diskrimineerimisvastase poliitikaga? Kas komisjon ei ole arvamusel, et niisugune seadus on vastuolus Euroopa Liidu põhiõiguste hartaga, ELi lepingu artikliga 6 ja EÜ asutamislepingu artikliga 13, st põhiväärtustega, millele EL on rajatud? Kas komisjonil on kavas paluda Euroopa Liidu Põhiõiguste Ametil kõnealust seadust ja asjaomaseid muudatusi hinnata? Mida kavatseb komisjon teha tagamaks, et Leedu täidaks oma ELi aluslepingutest ning Euroopa ja rahvusvahelisest õigusest tulenevaid kohustusi? Kas komisjon on vajaduse korral valmis algatama ELi lepingu artiklis 7 sätestatud menetluse?</PARA></CONTENT></QUEST>