<QUEST><TI><TI-INTRO>SUULINE KÜSIMUS ARUTELUGA <QREF QID="O-2009-0138">O-0138/09</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="28474">Ioannis Kasoulides</PERSON>, <PERSON ID="96747">Arnaud Danjean</PERSON>, <PERSON ID="2341">Michael Gahler</PERSON>, <PERSON ID="96838">Cristian Dan Preda</PERSON> ja <PERSON ID="2002">José Ignacio Salafranca Sánchez-Neyra</PERSON> <GRPOL GRPOLID="2948">PPE</GRPOL> fraktsiooni nimel</TI-AUTHOR><TI-DEST>nõukogule</TI-DEST></TI><OBJECT OBJID="OBJ0138">Teema: Poliitiline lahendus olukorrale Somaalias</OBJECT><CONTENT><PARA>Hoolimata sellest, et merepiraatluse juhtumeid esineb siiani, peavad Euroopa Liidu piraatlusevastast operatsiooni Atalanta üksmeelselt õnnestunuks nii liikmesriigid, operatsioonis osalevad kolmandad riigid, piirkonna asjaomased riigid kui ka rahvusvaheline merenduskogukond. Siiski on kõik osapooled teadlikud asjaolust, et võitlus piraatluse vastu võib kestvalt edukas olla üksnes siis, kui tegeletakse nähtuse põhjustega, mis paiknevad maismaal. Mais kirjutas peasekretär / kõrge esindaja Javier Solana liikmesriikidele kirja Euroopa Liidu ühtse lähenemise toetuseks ning sellele järgnes valikuvõimalusi kajastav dokument. </PARA><PARA>Kuidas on nõukogu reageerinud 3. juuli 2009. aasta ühisdokumendile? </PARA><PARA>Selles toodi välja kaks tegutsemisvõimalust: ühest küljest piirkondlike (Djibouti, Jeemen, Somaalia, sealhulgas Puntland ja Somaalimaa) piraatlusega võitlevate jõudude tugevdamine ja teisest küljest sihikindlam tegevus olukorra stabiliseerimiseks Somaalias, täpsemalt Somaalia julgeolekujõudude väljaõpetamine. Kas liikmesriigid on valmis toetama nende jõudude väljaõpetamist ka pärast seda, kui 500 sõdurit on väljaõpetuse saanud? Millises etapis on rannavalve õppekeskuse rajamine? Kas kavatsetakse kaasata veel liikmesriike ja vahendeid? Kas ollakse valmis operatsiooni ulatust suurendama?</PARA><PARA>Võttes arvesse asjaolu, et Somaalia föderaalvalitsus on nõrk, kuidas kavatseb liit ära kasutada suhteid Somaalimaa ja eriti Puntlandiga (mille uued ametivõimud tunduvad olevat huvitatud piraatluse probleemiga tegelemisest), et olukorda riigis stabiilsemaks muuta?  </PARA><PARA>Kuidas kavatseb nõukogu kaasata enam vastava piirkonna riike?</PARA></CONTENT></QUEST>