<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000044">O-000044/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="96706">João Ferreira</PERSON><BRK/><COMMITTEE COMMID="2865">Keskkonna-, rahvatervise ja toiduohutuse komisjon</COMMITTEE>i nimel</TI-AUTHOR></TI><OBJECT OBJID="OBJ000044">Teema: Loodusõnnetuste ja inimtegevusest tingitud katastroofide ennetamine</OBJECT><CONTENT><PARA>Komisjoni 23. veebruari 2009. aasta teatises pealkirjaga „Ühenduse lähenemisviis loodusõnnetuste ja inimtegevusest tingitud katastroofide ennetamisele” (KOM(2009)0082) võttis komisjon endale järgmised kohustused:</PARA><PARA>– koostada 2009. aastal nimistu ühenduse vahenditest, millega on võimalik toetada katastroofe ennetavaid meetmeid, et hinnata, mil määral neid vahendeid kasutatakse, ja selgitada välja, milliseid valdkondi need ei hõlma;</PARA><PARA>– koostada ennetusmeetmete loend ja paluda liikmesriikidel hinnata, kuidas oleks võimalik katastroofide ennetamist paremini kaasata ELi-poolse rahastamise riiklikesse rakenduskavadesse;</PARA><PARA>– koostada katastroofidega seotud teabe olemasolevate allikate täielik loetelu;</PARA><PARA>– korraldada uuring selle kohta, kuidas liikmesriigid praegu ohtusid ja riske kaardistavad, ning koostada uuringu tulemustele toetudes ühenduse suunised nende ohtude ja riskide kaardistamise kohta, mille keskmes on võimaliku piiriülese mõjuga katastroofid, erakordsed sündmused ja suured katastroofid.</PARA><PARA>Seoses kahe esimese eelnimetatud punktiga teatas komisjon vastuseks küsimusele <ANCHOR ID="1" FAMILY="WQ" TYPE="E" YEAR="2010" NUMBER="0424">E-0424/10</ANCHOR>, et 2009. aasta lõpus alustatud kuuekuulise uuringu aruanne valmib 2010. aasta juuni lõpuks.</PARA><PARA>Seoses kolmanda punktiga teatas komisjon vastuseks küsimusele <ANCHOR ID="2" FAMILY="WQ" TYPE="E" YEAR="2010" NUMBER="0425">E-0425/10</ANCHOR>, et tehtud töö esialgsed järeldused kajastuvad Euroopa Keskkonnaameti avaldatavas 2010. aasta novembri aruandes.</PARA><PARA>Seoses neljanda punktiga teatas komisjon vastuseks küsimusele <ANCHOR ID="3" FAMILY="WQ" TYPE="E" YEAR="2010" NUMBER="0423">E-0423/10</ANCHOR>, et ta töötab nimetatud suunised välja enne 2010. aasta lõppu.</PARA><PARA>Kas komisjonil oleks võimalik anda teavet nimetatud valdkondades siiani tehtud töö tulemuste kohta?</PARA><PARA>Milliseid konkreetseid meetmeid on komisjon võtnud või kavatseb võtta, et järgida soovitusi, mille Euroopa Parlament kiitis 2010. aasta septembris heaks oma raportis „Ühenduse lähenemisviis loodusõnnetuste ja inimtegevusest tingitud katastroofide ennetamisele”?</PARA></CONTENT></QUEST>