<QUEST VERSION="2"><TI><TI-INTRO>Infotunni küsimus <QREF QID="H-2011-000090">H-000090/2011</QREF></TI-INTRO><TI-DEST><INST TYPE="COM">komisjonile</INST></TI-DEST><TI-SESSION>2011 märts osaistungjärk</TI-SESSION><TI-RULES-EP>Kodukorra artikkel 116</TI-RULES-EP><TI-AUTHOR><PERSON ID="2037">Robert Sturdy</PERSON> <GRPOL GRPOLID="2969">(ECR)</GRPOL></TI-AUTHOR></TI><OBJECT OBJID="OBJ000090">Teema: Intellektuaalomandi õigused ja innovatsioon ELi ja India vahelistel vabakaubanduslepingu läbirääkimistel</OBJECT><CONTENT><PARA>Euroopa Liidu kaubanduspoliitikal on oluline roll ELi 2020. aasta strateegia saavutamises, muu hulgas vabakaubanduslepingute sõlmimise kaudu. Indiast, kui ühest maailma kõige kiirema arenguga riikidest, kujuneb järgmistel aastatel kindlasti ELi tähtsamaid strateegilisi partnereid. Vabakaubandusleping suurendab tulevikus veelgi Euroopa ettevõtete investeerimisvõimalusi Indias ning hõlbustab nii Euroopa kui ka India firmade turulepääsu. Kaubandusest saadav kasu aitab tõenäoliselt miljonitel India kodanikel vaesusest vabaks pääseda. </PARA><PARA>Ajal, mil India liigub edasi teadmistepõhise majanduse poole ning innovatsioonil on India majanduses järjest tähtsam roll, aitavad innovatsiooni edendada ka uuendusmeelsete Euroopa ettevõtete poolt pakutavad investeeringud. Kuid innovatsioon põhineb tugeval intellektuaalomandi õiguste raamistikul. Kui innovatsiooni vilju ei saa kaitsta, puudub uuendusmeelsetel ettevõtetel investeerimiseks piisav motivatsioon. </PARA><PARA>Mil moel võtab komisjon praegu Indiaga peetavatel vabakaubanduslepingu läbirääkimistel arvesse intellektuaalomandi õiguste tähtsust innovatsioonile?</PARA></CONTENT></QUEST>