<QUEST VERSION="2"><TI><TI-INTRO>Suuliselt vastatav küsimus <QREF QID="O-2012-000077">O-000077/2012</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="4519">Claude Moraes</PERSON>, <PERSON ID="96916">Rita Borsellino</PERSON>, <PERSON ID="96886">Rosario Crocetta</PERSON>, <PERSON ID="96911">Tanja Fajon</PERSON><BRK/>fraktsiooni <GRPOL GRPOLID="2949">S&amp;D</GRPOL> nimel</TI-AUTHOR></TI><OBJECT OBJID="OBJ000077">Teema: Kodanikuvabaduste, justiits- ja siseasjade komisjoni delegatsiooni Sitsiilia ja Lampedusa külastuse järelmeetmed</OBJECT><CONTENT><PARA>Euroopa Parlamendi kodanikuvabaduste, justiits- ja siseasjade komisjoni delegatsioon külastas 24.–26. novembril 2011. aastal Sitsiiliat, et kontrollida sisserändajate keskusi. Pärast külaskäiku paluti Itaalia ametivõimudel esitada täiendavat teavet, kuid siiani ei ole seda saadud. Vahepeal leiti pärast 17. märtsi 2012 Lampedusa saarele saabunud sadu inimesi kandvatest paatidest viis surnut. Seitsekümmet nelja Somaalia sisserändajat hoiti kolm päeva Lampedusast lõunas ankrusse heitnud Tuneesia kalalaeval, enne kui nad Tuneesiasse tagasi saadeti. Kas nõukogu saab anda üksikasjalikku teavet (paludes sealhulgas teavet Itaalia ametivõimudelt) eelkõige järgmiste teemade kohta:</PARA><PARA>- viimased saabunud sisserändajad ning viis, kuidas hädaolukorraga on tegeldud; nõukogul palutakse teatada Lampedusa saarele saabunud sisserändajate arv ja saabumiste kuupäevad, igas keskuses vastu võetud inimeste arv ning Lampedusalt teistesse maismaal asuvatesse keskustesse saadetud saabujate arv; Lampedusa sadama sisserändajate jaoks „ebaturvaliseks sadamaks” kuulutamise õiguslik raamistik ja põhjused ning kas ja millal kavatsetakse otsus uuesti läbi vaadata; Lampedusa keskuse ümberehitamise ajakava ja õiguslik raamistik ning selle meedia ja Euroopa Nõukogu delegatsiooni eest sulgemise põhjused, ning kas ja millal kavatsetakse kõnealune otsus uuesti läbi vaadata;</PARA><PARA>- kinnipidamiskeskuste (CIE) ja varjupaigataotlejate vastuvõtukeskuste (CARA) õiguslik raamistik ning miks CIEdes paiknevaid varjupaigataotlejaid ei viida peale varjupaiga taotlemist üle CARAdesse; üksikasjalik teave varjupaigataotluste töötlemise ja taotluste tulemuste kohta;</PARA><PARA>- Itaalia ja Tuneesia ning Liibüa vaheliste praeguste ja eelnevate kokkulepete tekstid ja üksikasjalik teave nimetatud kokkulepete praktilise rakendamise kohta, eelkõige pärast Itaalia peaministri külaskäiku Liibüasse 2012. aasta jaanuaris;</PARA><PARA>- teave Sitsiilias asuvate CIEde ja CARAde haldamise kohta, sealhulgas nii hoonete asukoht kui ka töövõtjad; kas vastuvõtutingimusi on parandatud (vajalikud remonditööd Salina Grande CARAs ning inimestele asjakohase riietuse jagamine Mineo CARAs); kinnitused Presidiumi projekti jätkumise kohta järgmistel aastatel;</PARA><PARA>- saadud ELi vahendid ja nende kasutamine sisserände haldamiseks 2011. ja 2012. aastal; üksikasjalik teave Frontexi tegevuse kohta Sitsiilias; mida EL ja Itaalia kavatsevad ette võtta, et rakendada otsust, mille Euroopa Inimõiguste Kohtu suurkoda langetas kohtuasjas Hirsi Jamaa ja teised <I>versus</I> Itaalia ning milles mõisteti hukka Itaalia ametivõimude otsus sisserändajate tagasisaatmiseks Liibüasse ilma nende juhtumit läbi vaatamata ja sisserändajate seadmise väärkohtlemise ohtu, mis oli võrdne kollektiivse väljasaatmisega.</PARA></CONTENT></QUEST>