<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0103">O-0103/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1911">Martin Schulz</PERSON>, <PERSON ID="28382">Andrzej Jan Szejna</PERSON>, <PERSON ID="28380">Marek Siwiec</PERSON>, <PERSON ID="28394">Dariusz Rosati</PERSON>, <PERSON ID="28392">Józef Pinior</PERSON>, <PERSON ID="23768">Bogusław Liberadzki</PERSON>, <PERSON ID="23717">Genowefa Grabowska</PERSON>, <PERSON ID="28373">Bogdan Golik</PERSON>, <PERSON ID="28379">Adam Gierek</PERSON> ja <PERSON ID="28377">Lidia Joanna Geringer de Oedenberg</PERSON> <GRPOL GRPOLID="1103">PSE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0103">Teema: Poola laevatehaste reformikava</OBJECT><CONTENT><PARA>Laevaehitustööstus on oma olemuselt globaalne. Eelkõige Aasia laevatehaste tulek maailmaturule on põhjustanud tõsiseid probleeme mõnede ELi liikmesriikide laevatehastele.</PARA><PARA>Poola laevaehitustööstus on tekitanud erilist muret, eelkõige laevatehased Szczecinis, Gdanskis ja Gdynias. Viimaste aastate jooksul on kõnealused laevatehased saanud suurel määral riiklikku finantsabi Poola laevaehitustööstuse restruktureerimiseks ja moderniseerimiseks. Euroopa Komisjon on määratlenud selle tööstusharu restruktureerimist, erastamist ja võimsuse piiramist puudutava protsessi suunised. Kaks eelmist Poola valitsust neid nõudeid täielikult ei järginud. 12. septembril 2008 esitas Poola valitsus lõpuks siiski vajalikud dokumendid, mida asjaomase voliniku poolt praegu analüüsitakse. Valitsus esitas reformikava ja võimalikud investorid. Poola valitsus täitis sellega laevatehaste restruktureerimis- ja taaselustamisprotsessi alustamiseks vajalikud tingimused ning komisjoni poolt kehtestatud nõuded. Kuigi Euroopa Komisjon valmistab ette negatiivset vastust, võib oletada, et komisjon varub piisavalt aega Poola valitsuse esitatud muudetud kava ning investorite, valitsuse ja ametiühingute vaheliste kokkulepete lõpliku paketi tõhususe põhjalikuks hindamiseks. Selline toimimisviis tundub hädavajalik, kui võtta arvesse antud otsuse võimalikku väga suurt sotsiaalset mõju ja kaalul olevat 100 000 töökohta.</PARA><PARA>1. Kas komisjon on seetõttu valmis varuma piisavalt aega Poola valitsuse esitatud ettepanekute põhjalikuks hindamiseks ning positiivse lahenduse leidmiseks selle olulise tööstusharu jaoks?</PARA><PARA>2. Kas komisjon on valmis võtma koos Poola valitsusega kõik vajalikud meetmed, et tugevdada Euroopa laevaehitustööstuse konkurentsivõimet ning hoida ära kolme suure laevatehase pankrot?</PARA></CONTENT></QUEST>