<QUEST><TI><TI-INTRO>SUULINE KÜSIMUS ARUTELUGA <QREF QID="O-2004-0041">O-0041/04</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="4453">Luisa Morgantini</PERSON> <COMMITTEE COMMID="809">Arengukomisjon</COMMITTEE>i nimel, <PERSON ID="1352">Enrique Barón Crespo</PERSON> <COMMITTEE COMMID="810">Rahvusvahelise kaubanduse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0041">Teema: Euroopa Komisjoni teatis: &quot;Arengumaad, rahvusvaheline kaubandus ja säästev areng: ühenduse üldise soodustuste süsteemi (GSP) toimimine kümneaastasel perioodil 2006-2015&quot;</OBJECT><CONTENT><PARA>Euroopa Komisjoni teatises (<ANCHOR ID="1" FAMILY="COM" YEAR="2004" NUMBER="0461">KOM(2004)0461</ANCHOR>/lõplik) tuuakse kümneks aastaks välja üldise soodustuste süsteemi uued suunised, mis on üks põhivahend, et abistada arengumaid vaesuse vähendamisel, aidates neil saada tulu rahvusvahelisest kaubandusest. Nende üldsuuniste põhjal võetakse järgnevalt vastu rida kolmeaastase kehtivusajaga määruseid.</PARA><PARA>Euroopa Komisjoni teatis teeb ettepaneku parandada olemasolevat üldiste soodustuste süsteemi vähendades ning lihtsustades nõudeid, eelistades arengumaid, kus valitseb suurim puudus ja edendades säästvat arengut lisatoetuste ühekordse süsteemi (GSP+) loomisega. Need eesmärgid vastavad põhimõtteliselt nõuetele, mille olid varem esitanud partnerriigid, valitsusvälised osalejad ja ELi institutsioonid, kaasa arvatud Euroopa Parlament. </PARA><PARA>Enne, kui Euroopa Parlament saab teostada paremini põhjendatud ja lõpliku hindamise, on siiski vaja rohkem selgust rakendamise täpsete üksikasjade ja mehhanismide osas. Konkreetsemalt, kas Euroopa Komisjon saab pakkuda parlamendile täpsemat teavet järgnevates küsimustes:</PARA><PARA>Kas välja pakutud muudatused põhinevad praeguse GSP-süsteemi toimimise ja mõju eelneval hindamisel? Kuidas täpselt hakkab toimima uus astmestamismehhanism ja milliste riikide suhtes seda kohaldatakse? Millised uued tooted kaasatakse igasse tootekategooriatesse? Milliste konventsioonide kohaldamine on nõutav „GSP+” rakendamiseks? Kas asjakohaste konventsioonide rakendamine hakkab olema süsteemis „GSP+” osalemise tingimuseks või piisab ratifitseerimisest? Kuidas täpselt kavandab Euroopa Komisjon päritolureeglite süsteemi ümberkorraldamist? Kuidas toimub „vabakaubanduskokkuleppe vabastusklausli” rakendamine, arvestades kehtivate vabakaubanduskokkulepete reformimise keerukust? </PARA><PARA>Lõplikud detailid, mis näitavad täpselt, kuidas uus GSP-süsteem toimib, selguvad alles pärast järgmise määruse ettepaneku avaldamist. Kõik muudatused praeguses GSP-süsteemis avaldavad otsest ja mõnel juhul ebasoodsat mõju paljudele sidusrühmadele. Kas Euroopa Komisjon nõustub selles kontekstis ning arvestades mõistliku tasemega läbipaistvuse ja demokraatliku kontrolli tagamist, et Euroopa Parlamendile ja teistele olulistele sidusrühmadele tuleks anda piisavalt aega sisulisteks konsultatsioonideks enne lõpliku määruse vastuvõtmist?</PARA></CONTENT></QUEST>