<QUEST><TI><TI-INTRO>SUULINE KÜSIMUS ARUTELUGA <QREF QID="O-2005-0035">O-0035/05</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="1352">Enrique Barón Crespo</PERSON> <COMMITTEE COMMID="810">Rahvusvahelise kaubanduse komisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0035">Teema: WTO eeskirjade rakendamine Hiinas</OBJECT><CONTENT><PARA>2001. aastal sai Hiina WTO liikmeks. Euroopa Liit üldiselt ja eriti Euroopa Parlament toetasid aktiivselt Hiina liitumist WTOga.</PARA><PARA>WTO liikmestaatus eeldab kõikide liikmete poolt kehtestatud ja kõigi liikmete suhtes kehtiva korra tunnustamist ning eeskirjade järgimist.</PARA><PARA>Euroopa ettevõtetelt tuleb hoiatavaid signaale, et Hiina ei järgi täielikult nimetatud eeskirju.</PARA><PARA>Kas komisjon on teadlik, et: <BRK/></PARA><PARA><LIST TYPE="UL"><ITEM>Hiina keeldub oma turgu avamast   ja soovib kaitsta oma siseriiklikku tööstust, piirates õigusaktide läbipaistvust,   diskrimineerides välismaiseid ettevõtteid ja kehtestades muid mittetariifseid   kaubandustõkkeid? <BRK/></ITEM></LIST></PARA><PARA><LIST TYPE="UL"><ITEM>intellektuaalse omandi õiguste   rakendamise puudulikkusega Hiinas kaasneb massiline võltsimine ja et   70 protsenti sellisest ELi turule pääsenud kaubast pärineb Hiinast? <BRK/>  </ITEM></LIST></PARA><PARA>Võttes arvesse käimasolevaid WTO läbirääkimisi, mida kavatseb komisjon ette võtta seoses Hiina poolt WTO raames võetud kohustuste täitmise puudustega? Kuidas kasutab komisjon üleminekuperioodi järelevalvekorrast tulenevaid võimalusi, et jälgida Hiina sellealaseid edusamme ja reageerida edusammude puudumisele eelnimetatud valdkondades?</PARA><PARA>Kas komisjon võiks üritada leida praktilisi lahendusi ilmselgelt ebaõiglase konkurentsi probleemile, mis on tingitud WTO eeskirjade ebapiisavast rakendamisest Hiinas?</PARA><PARA>Kas komisjon võiks selgitada, milliseid samme kavatsetakse astuda, arvestades Hiinast tuleva tekstiiliimpordi märkimisväärse kasvuga seotud probleeme?</PARA></CONTENT></QUEST>