<QUEST><TI><TI-INTRO>SUULINE KÜSIMUS <QREF QID="H-2010-0251">H-0251/10</QREF></TI-INTRO><TI-SESSION>Küsimuste tunniks osaistungjärgul - juuni 2010</TI-SESSION><TI-RULES-EP>vastavalt kodukorra artiklile 116</TI-RULES-EP><TI-AUTHOR>esitaja: <PERSON ID="28116">Marian Harkin</PERSON></TI-AUTHOR><TI-DEST><INST TYPE="COM">Euroopa Komisjonile</INST></TI-DEST></TI><OBJECT OBJID="OBJ0251">Teema: Patsiendi ohutus</OBJECT><CONTENT><PARA>Komisjon käivitas hiljuti turujärelevalve tõhustamise eesmärgil üleeuroopalise meditsiiniseadmete andmepanga. Alates 2011. aasta maist on liikmesriigid kohustatud seda internetiportaali teabevahetuseks kasutama. Nimetatud andmepanga üldeesmärk on patsiendi ohutuse tagamine, võimaldades siseriiklikele asutustele üle kogu ELi kiiret juurdepääsu olulistele andmetele. Kas komisjon kaaluks nimetatud algatusele tuginedes sellise andmebaasi käivitamist, mille abil liikmesriikide reguleerivad asutused saaksid omavahel jagada teavet tervishoiutöötajate kohta, kes asuvad tööle teise liikmesriiki?</PARA><PARA>Direktiivis 2005/36/EÜ<FNREF/> sätestatakse kutsetöötajate, kaasa arvatud tervishoiutöötajate vaba liikumine liikmesriikide vahel. Kas komisjon on nõus, et patsiendi ohutuse tagamiseks oleks vaja luua süsteem teise liikmesriiki tööle asuvate tervishoiutöötajate ametialase pädevuse ja vastutuse kontrollimiseks? Selline algatus teeks võimalikuks liikmesriikide hõlpsa juurdepääsu olulisele teabele (näiteks registrisse kantud kutsetöötajate nimekirjadele, andmetele sobivuse kohta kutsealal töötamiseks, pädevust tõendavatele dokumentidele, ka andmetele distsiplinaarmenetluste või distsiplinaarmeetmete kohta), mis aitaks veelgi tõhusamalt tagada patsiendi ohutuse kogu ELis. </PARA><FN FNID="FN1">  ELT L 255, 30.9.2005, lk 22.</FN></CONTENT></QUEST>