<QUEST VERSION="2"><TI><TI-INTRO>Suuliselt vastatav küsimus <QREF QID="O-2011-000224">O-000224/2011</QREF></TI-INTRO><TI-DEST><INST TYPE="CS">nõukogule</INST></TI-DEST><TI-RULES-EP>Kodukorra artikkel 115</TI-RULES-EP><TI-AUTHOR><PERSON ID="33982">Marian-Jean Marinescu</PERSON>, <PERSON ID="97968">Andrey Kovatchev</PERSON>, <PERSON ID="1892">Carlos Coelho</PERSON>, <PERSON ID="96848">Mariya Nedelcheva</PERSON>, <PERSON ID="96824">Monica Luisa Macovei</PERSON>, <PERSON ID="96702">Elena Oana Antonescu</PERSON>, <PERSON ID="28120">Simon Busuttil</PERSON>, <PERSON ID="96900">Georgios Papanikolaou</PERSON>, <PERSON ID="28229">Manfred Weber</PERSON><BRK/>fraktsiooni <GRPOL GRPOLID="2948">PPE</GRPOL> nimel</TI-AUTHOR></TI><OBJECT OBJID="OBJ000224">Teema: Bulgaaria ja Rumeenia ühinemine Schengeni alaga</OBJECT><CONTENT><PARA>Schengeni ala loomine ja Schengeni acquis' integreerimine ELi raamistikku on üks Euroopa integratsiooniprotsessi kõige suuremaid saavutusi, mis Euroopa kodanikke otseselt mõjutab. Rumeenia ja Bulgaaria võtsid Schengeni <I>acquis’</I> vastu 2007. aastal Euroopa Liiduga ühinedes. Ühinemisakti artikli 4 lõike 2 kohaselt saab nõukogu langetada otsuse piirikontrolli kaotamise kohta uute liikmesriikide sisepiiridel, kui hindamismenetluse käigus on tõestatud asjaolu, et uutes liikmesriikides on täidetud vajalikud tingimused Schengeni <I>acquis'</I> kõikide aspektide (andmekaitse, Schengeni infosüsteem, õhu-, maa- ja veepiirid, politseikoostöö ja viisad) rakendamiseks.</PARA><PARA>Hindamist alustatakse asjaomase liikmesriigi palvel ning selle viib läbi Schengeni hindamise töörühm. Pärast täiemahulise hindamismenetluse läbiviimist peaks lõpparuandest selguma, kas nimetatud liikmesriik on täitnud kõik praktilise kohaldamise eeltingimused. </PARA><PARA>Ühinemisotsuse peab tegema nõukogu ning selleks on vajalik kõigi juba Schengeni alasse kuuluvate riikide valitsuste ühehäälne otsus. Viimastel aastatel on Rumeenia ja Bulgaaria teinud suuri jõupingutusi Schengeni alaga ühinemiseks ning ekspertide aruannete kohaselt on nad Schengeni hindamismenetluse edukalt läbinud. Mõlema riigi valmidust Schengeni alaga ühineda on tunnistanud nii Euroopa Parlament oma 8. juuni 2011. aasta resolutsioonis kui ka nõukogu oma 9. juuni 2011. aasta järeldustes. 24. juunil 2011 toimunud Euroopa Ülemkogu kohtumisel leppisid riigipead ja valitsusjuhid kokku, et nimetatud riikide ühinemise kohta langetatakse otsus hiljemalt 2011. aasta septembris. Siis aga otsustasid kaks liikmesriiki nõukogu (justiits- ja siseküsimused) viimasel, 22. septembril 2011 toimunud koosolekul neid püüdlusi takistada ning otsuse vastuvõtmine lükati määramatuks ajaks edasi.</PARA><PARA>1.  Ühinemislepingu sõlmimisega said Bulgaaria ja Rumeenia nõuete nimekirja ning need nõuded on täidetud. Kas nõukogu arvates on õiglane kohaldada lisakriteeriume, mida ei olnud algusest peale ette nähtud? Seda eriti arvestades, et neid uusi kriteeriume ei kohaldatud varasemate ühinejate suhtes?</PARA><PARA>2.  Kahe liikmesriigi tõttu on ühinemisotsuse käsitlemine seiskunud. Kas nõukogu on arvamusel, et ta on pidanud kinni oma õigusjärgsest kohustusest langetada nimetatud kahe kandidaatriigi ühinemise kohta otsus kohe, kui nad on täitnud kõik tingimused?</PARA><PARA>3.  Millised on nõukogu järgmised sammud?</PARA></CONTENT></QUEST>