<QUEST><TI><TI-INTRO>SUULINE KÜSIMUS ARUTELUGA <QREF QID="O-2008-0142">O-0142/08</QREF></TI-INTRO><TI-RULES-EP>vastavalt kodukorra artiklile 108</TI-RULES-EP><TI-AUTHOR>esitaja: <PERSON ID="28387">Janusz Onyszkiewicz</PERSON> <GRPOL GRPOLID="1119">ALDE</GRPOL> fraktsiooni nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0142">Teema: Valgevene</OBJECT><CONTENT><PARA>1. Millised vahendid olid Euroopa demokraatia ja inimõiguste algatuse raamistikus 2007. ja 2008. aastaks ette nähtud Valgevenele? </PARA><PARA>2. Milliseid vahendeid kulutati 2007. aastal demokraatia ja inimõiguste Euroopa rahastamisvahendi raamistikus Valgevenega seotud projektide rahastamiseks? Missuguseid algatusi sellega toetati? Kus paiknevad abi saavad organisatsioonid, mis ei ole Valgevene omad?</PARA><PARA>3. Milliseid vahendeid kulutati 2007. aastal Euroopa naabruspoliitika ja partnerluse rahastamisvahendi raamistikus Valgevenega seotud projektide rahastamiseks? Missuguseid algatusi sellega toetati? Kus paiknevad abi saavad organisatsioonid, mis ei ole Valgevene omad?</PARA><PARA>4. Millises seisus on komisjoni ja mitte-Valgevene valitsusväliste organisatsioonide koostöö Valgevenega seotud projektide osas? Kas need valitsusvälised organisatsioonid suudavad tõhusalt kasutada Euroopa Liidu poolt eraldatud vahendeid kodanikuühiskonna toetamiseks Valgevenes?</PARA><PARA>5. Milliseid vahendeid on komisjon 2008. aastal kulutanud valitsusväliste organisatsioonide Valgevenega seotud projektide rahastamiseks ja millistelt eelarveridadelt need vahendid on võetud?</PARA><PARA>6. Millal tegi komisjon teatavaks 2008. aasta võimalikud Valgevene tarbeks eraldatavad vahendid? </PARA><PARA>7. Milliseid vahendeid on Valgevene tarbeks kulutatud detsentraliseeritud koostöö raamistikus?</PARA><PARA>8. Kui suur osa programmi Erasmus Mundus nn väliskoostööakna (Erasmus Mundus External Co-operation Window) kaudu Valgevene, Moldova ja Ukraina kandidaatidele reserveeritud 6 miljonist eurost on ära kasutatud Valgevene tarbeks ja millises ajavahemikus?  Kui palju üliõpilasi ja õppejõude on neid stipendiume ja uurimistoetusi kasutanud?</PARA><PARA>9. Milliseid „konkreetsetesse riikidesse suunatud stipendiumite&quot; (country-specific scholarships) vahendeid on Valgevene tarbeks kavandatud komisjoni väliskoostöö vahendites, millega täiendatakse uut Erasmus Munduse programmi?</PARA><PARA>10. Kas Euroopa Komisjonil on kavas idapartnerluse raamistikus välja töötada programme Valgevene VKEde toetuseks – euroopalike turumajanduse põhimõtete edendamiseks?</PARA></CONTENT></QUEST>