<QUEST><TI><TI-INTRO>SUULINE KÜSIMUS ARUTELUGA <QREF QID="O-2010-0044">O-0044/10</QREF></TI-INTRO><TI-RULES-EP>vastavalt kodukorra artiklile 115</TI-RULES-EP><TI-AUTHOR>esitaja: <PERSON ID="4538">Malcolm Harbour</PERSON>, <PERSON ID="28223">Andreas Schwab</PERSON>, <PERSON ID="1913">Evelyne Gebhardt</PERSON>, <PERSON ID="38420">Cristian Silviu Buşoi</PERSON>, <PERSON ID="23788">Adam Bielan</PERSON>, <PERSON ID="4294">Heide Rühle</PERSON> ja <PERSON ID="28514">Kyriacos Triantaphyllides</PERSON> <COMMITTEE COMMID="2867">Siseturu- ja tarbijakaitsekomisjon</COMMITTEE>i nimel</TI-AUTHOR><TI-DEST>Euroopa Komisjonile</TI-DEST></TI><OBJECT OBJID="OBJ0044">Teema: Tarbijate huvide kaitsmine mootorsõidukisektori konkurentsieeskirjades siseturul</OBJECT><CONTENT><PARA>Elukohaga seotud kulude järel on auto ostmise ja omamisega seotud kulud ELi majapidamistes sageli suurimad. Määrus (EÜ) nr 1400/2002<FNREF FNIDREF="FN1"/> töötati välja eesmärgiga suurendada mootorsõidukisektoris konkurentsi, et tuua Euroopa tarbijatele konkreetset kasu. See määrus aegub 31. mail 2010. Komisjon teeb nüüd ettepaneku jätta praegune uute autode müüki puudutav erand välja; kolme aasta pärast hakkab kehtima üldise grupierandi kord. Uus, konkreetne vertikaalkokkuleppeid puudutav erand kehtestatakse koos suunistega ainult järelturu osas (remondi- ja hooldusteenused ning varuosade tagamine). Neil kavandatavatel muudatustel ELi konkurentsieeskirjades on tarbijatele oluline mõju.</PARA><PARA>Kuidas kavatseb komisjon tagada, et spetsiaalsete grupierandi reeglite puudumine müügituru jaoks ei piira Euroopa tarbijate valikuvabadust, eriti arvestades suurte autotootjate domineerimist?</PARA><PARA>Kuidas tagatakse uue korra tingimustes (võrreldes praeguse grupierandiga) kõikidele ettevõtjatele vajalik juurdepääs tehnilisele teabele ja varuosadele, et anda tarbijatele tegelik võimalus valida edasimüüja või remonditöökoda oma äranägemise järgi? Mil määral on niisugune lähenemisviis kooskõlas määrusega (EÜ) nr 715/2007<FNREF FNIDREF="FN2"/>?</PARA><PARA>Kuidas lahendab see uus kord praeguse piiravate lepinguklauslite ja garantiitingimuste probleemi, mis seob tarbija ilmaasjata konkreetsete kaubamärkide ja volitatud ettevõtjatega?</PARA><PARA>Missuguseid täiendavaid meetmeid komisjon müügituru kolmeaastaseks üleminekuajaks kavandab, et jälgida aktiivselt tegelikke tagajärgi tarbijatele valikuvõimaluste, kvaliteedi ja hinna osas?</PARA><FN FNID="FN1">  EÜT L 203, 1.8.2002, lk 30.</FN><FN FNID="FN2">  ELT L 171, 29.6.2007, lk 1.</FN></CONTENT></QUEST>